Q=2	C=2	SS=0	LS=0	PS=0	DC=1	LC=0	SD=0	BS=2	G0=130	G1=104	G2=37	DLID=az_RU	BODY=Гој дилиниз инсанлара шәфа версин! (Зәбур 19:14) | Тәлим\n«Гој ағзымдан чыхан сөзләр... Сәни мәмнун етсин, еј Јеһова» (ЗӘБ. 19:14).\nНӘҒМӘ: 82, 77\nИСА МӘСИҺИН НҮМУНӘСИ БИЗӘ...\nјериндә данышмаға неҹә көмәк едә биләр?\nдүзҝүн сөзләр сечмәјә неҹә көмәк едә биләр?\nмеһрибан данышмаға неҹә көмәк едә биләр?\n1, 2. Нәјә ҝөрә алов дилин ҝүҹүнү ҝөстәрмәк үчүн јахшы нүмунәдир?\n1871-ҸИ ИЛ октјабрын әввәлиндә АБШ тарихиндә ән дәһшәтли мешә јанғыны баш вермишди. Јанғын Висконсинин шимал-шәргиндәки мешәләри бүрүмүшдү. Алов вә ҝүҹлү исти 1200-дән чох инсаны тәләф етмиш, тәхминән ики милјарддан чох ағаҹы мәһв етмишди. Чох ҝүман ки, јанғына гатар релсләриндән чыхан кичик гығылҹымлар сәбәб олмушду. Доғрудан да, Јагуб 3:5 ајәсиндәки сөзләрдә чох бөјүк һәгигәт вар. Орада јазылыб: «Бөјүк бир мешәни јандырмаг үчүн бирҹә гығылҹым кифајәт едир». Нәјә ҝөрә Јагуб белә гәнаәтә ҝәлмишди?\n2 О чәкдији нүмунәнин мәғзини 6-ҹы ајәдә изаһ едир: «Дил дә бир аловдур». «Дил» бизим данышыг габилијјәтимизи тәмсил едир. Алов кими, бизим сөзләримиз дә инсанлара чох бөјүк хәтәр јетирә биләр. Һәтта Мүгәддәс Китабда дејилир: «Өлүм вә һәјат дилин әлиндәдир» (Мәс. 18:21). Анҹаг бу, о демәк дејил ки, биз кимисә јаралајаҹағымыздан еһтијат едәрәк ағзымыза су алыб отурмалыјыг. Ахы һеч кәс фикирләшмир ки, оддан истифадә етмәјим, бирдән јанарам. Әсас мәсәлә ондан неҹә истифадә етмәјимиздир. Оддан дүзҝүн истифадә етдикдә јемәк биширмәк, ҹанымызы гыздырмаг вә гаранлыг ҝеҹәни ајдынлатмаг олар. Әҝәр дилимизи рам етсәк, сөзләримизлә Аллаһы шәрәфләндирә вә башгаларына фајда ҝәтирә биләрик (Зәб. 19:14).\n3. Диллә бағлы һансы үч мәгамы арашдыраҹағыг?\n3 Истәр сөзләри тәләффүз етмәклә, истәрсә дә жест дили илә олсун, инсан өз фикирләрини вә һиссләрини ифадә едә билир. Бу, Аллаһын әсрарәнҝиз бәхшишидир. Бәс биз бу бәхшишдән неҹә истифадә едә биләрик ки, инсанлары јараламајаг, әксинә, руһландыраг? (Јагуб 3:9, 10 ајәләрини охујун.) Инди биз диллә бағлы үч ваҹиб мәгамы арашдыраҹағыг: нә вахт данышмаг лазымдыр? Нә демәк лазымдыр? Неҹә демәк лазымдыр?\n4. Сусмаг нә вахт јахшы оларды?\n4 Нитг бизим ҝүндәлик һәјатымызын бир һиссәсидир. Анҹаг бу, о демәк дејил ки, биз бүтүн ҝүнү данышмалыјыг. Мүгәддәс Китабда дејилир ки, «сусмағын өз вахты» вар (Ваиз 3:7). Мәсәлән, башгалары данышаркән сусмаг һөрмәт әламәтидир (Әјј. 6:24). Һәмчинин ағыллы вә бәсирәтли адам мәхфи мәсәләләри ачыб данышмыр (Мәс. 20:19). Һирсли вахты дилини сахламаг да мүдрикликдән хәбәр верир (Зәб. 4:4).\n5. Нитг әнамына ҝөрә Аллаһа миннәтдарлығымызы неҹә ҝөстәрә биләрик?\n5 Диҝәр тәрәфдән Мүгәддәс Китабда һәм дә дејилир ки, «данышмағын өз вахты» вар (Ваиз 3:7). Әҝәр достунуз сизә ҝөзәл бир һәдијјә версә, ону ҝөздән ираг јердә сахламајаҹагсыныз. Әксинә, ондан ләјагәтлә истифадә едиб ону гијмәтләндирдијинизи ҝөстәрәҹәксиниз. Биз дә нитг әнамындан ағылла истифадә етмәклә Јеһоваја миннәтдар олдуғумузу ҝөстәрә биләрик. Ағылла истифадә етмәјә һиссләримизи ифадә етмәк, еһтијаҹ дујдуғумуз шејләри демәк, инсанлары руһландырмаг вә Аллаһы мәдһ етмәк дахилдир (Зәб. 51:15). Бәс данышмағын вахтыны неҹә мүәјјән едә биләрик?\n6. Мүгәддәс Китаб јериндә данышмағын ваҹиблијини неҹә вурғулајыр?\n6 Мәсәлләр 25:11 ајәсиндә ҝәтирилән нүмунә јериндә данышмағын ваҹиблијини вурғулајыр: «Мәгамында дејилән сөз ҝүмүш габда гызыл алмалара бәнзәр». Гызыл алмалар өз-өзлүјүндә ҝөзәлдир. Анҹаг онлары ҝүмүш габлара гојанда онлар даһа да ҝөзәл ҝөрүнүрләр. Ејнилә, биз дә јериндә, мәгамыны ҝөзләјиб данышанда сөзләримиз даһа хош вә тәсирли олур.\n7, 8. Јапонијадакы гардашларымыз Исадан неҹә нүмунә ҝөтүрмүшдүләр?\n7 Бәзән биз инсана мәһз она лазым олан сөзләри дејә биләрик. Анҹаг әҝәр јериндә демәсәк, сөзләримиз дәјәрини итирәр. (Мәсәлләр 15:23 ајәсини охујун.) Мәсәлән, 2011-ҹи илин март ајында баш вермиш зәлзәлә вә сунами Јапонијанын шәрг бөлҝәләрини хараба гојмуш, шәһәрләрини јерлә јексан етмишди. 15 000-дән чох инсан исә һәјатыны итирмишди. Һәмин әразидә јашајан Јеһованын Шаһидләринин дә зәрәр чәкмәсинә бахмајараг, онлар һәр фүрсәтдән истифадә едиб Мүгәддәс Китабла инсанлара тәсәлли верирдиләр. Анҹаг буддист етигадлары јерли әһалинин әксәријјәтинин үрәјиндә дәрин көк атыб вә онлар Мүгәддәс Китаб тәлимләри барәдә демәк олар ки, һеч нә билмирләр. Бизим гардашларымыз анлајырдылар ки, үрәји јаралы олан бу инсанлара сунамидән дәрһал сонра дирилмә үмиди барәдә данышмағын вахты дејил. Она ҝөрә дә баҹы-гардашлар онлара үрәк-дирәк верир вә нәјә ҝөрә ҝүнаһсыз инсанларын белә фаҹиәләрин гурбаны олдуғуну Мүгәддәс Китабдан изаһ едирдиләр.\n8 Иса билирди ки, нә вахт данышмаг лазым дејил. Амма о, һәм дә данышмағын вахтыны билирди (Јәһ. 18:33—37; 19:8—11). Бир дәфә о, шаҝирдләринә демишди: «Сизә дејиләси чох сөзүм вар, анҹаг инди онлары баша дүшмәзсиниз» (Јәһ. 16:12). Јапонијанын шәргиндә јашајан баҹы-гардашларымыз да Иса кими давранмышдылар. Сунамидән ики ил јарым сонра бүтүн дүнјада «Падшаһлыг һаггында хәбәр» силсиләсиндән «Өлүләрин дирилмәси мүмкүндүрмү?» адлы 38 нөмрәли буклети пајламаг үзрә кампанија кечирилди. Онлар да бу кампанијада иштирак етдиләр. Һәмин вахт артыг чохлары дирилмә илә бағлы шад хәбәри ешитмәјә һазыр иди. Бир чох инсан һәвәслә бу буклети гәбул етди. Сөзсүз ки, мәдәнијјәтләр вә дини етигадлар бир-бириндән чох фәргләнир. Она ҝөрә дә мәгамында данышмаг истәјириксә, өз әразимиздәки инсанлары нәзәрә алмалыјыг.\n9. Һансы вәзијјәтләрдә данышмағын мәгамыны ҝөзләмәк ваҹибдир?\n9 Бәзи һалларда данышмағын мәгамыны ҝөзләмәк чох ваҹибдир. Мисал үчүн, кимсә, һәтта билмәдән хәтримизә дәјә биләр. Белә һалларда јахшы олар ки, дүшүнәк, ҝөрәк мәсәлә доғурданмы елә ҹиддидир ки, мүтләг нәсә демәк лазымдыр. Әҝәр доғрудан да нәсә демәк лазымдырса, јахшы оларды ки, хәтримизә дәјән инсана ганымызын гара вахтында јахынлашмајаг. Чүнки бу заман дүшүнмәдән даныша биләрик. (Мәсәлләр 15:28 ајәсини охујун.) Ејнилә, иманымыза шәрик олмајан гоһумларымызла һәгигәт барәсиндә данышанда да еһтијатлы олмалыјыг. Дүздүр, биз истәјирик ки, онлар Јеһованы танысынлар. Анҹаг сәбирли олмалы, данышмаздан әввәл дүшүнүб-дашынмалыјыг. Мәгамында данышсаг вә сөзләримизә фикир версәк, онда онларын үрәјинә јол тапа биләрик.\nНӘ ДЕМӘК ЛАЗЫМДЫР?\n10. а) Нәјә ҝөрә биз сөзләримизә фикир вермәлијик? б) Һансы сөзләрдән гачмалыјыг?\n10 Сөзләр һәм јаралаја, һәм дә шәфа верә биләр. (Мәсәлләр 12:18 ајәсини охујун.) Шејтан дүнјасында инсанлар сөзләри илә бир-бириләрини јаралајырлар. Әјләнҹә сәнајеси инсанлары дилләрини гылынҹ кими итиләмәјә, аҹы сөзләрини ох кими һәдәфә тушламаға сөвг едир (Зәб. 64:3). Лакин мәсиһи бу кими шејләрдән гачмалыдыр. Аҹы сөзләрә сарказмы, башгаларыны алчалтмаг, јахуд мәзәммәт етмәк мәгсәдилә дејилән зәһәрли сөзләри нүмунә ҝәтирмәк олар. Сарказм чох вахт адамлары ҝүлдүрмәк үчүн дејилир, лакин бу, чох асанлыгла тәһгирамыз, алчалдыҹы сөзләрә кечә биләр. Мүгәддәс Китабда мәсиһиләрә мәсләһәт ҝөрүлүр ки, тәһгири кәнара гојсунлар. Кәскин сарказм да тәһгирин бир нөвүдүр. Јумор нитги ҝөзәлләшдирир, лакин биз нә вар-нә вар ҹамаат ҝүлсүн дејә башгаларыны инҹидән, алчалдан саркастик сөзләр демәмәлијик. Мүгәддәс Китаб бизә мәсләһәт верир: «Гој дилиниздән һеч бир пис сөз чыхмасын, анҹаг зәрурәтә ҝөрә иманы мөһкәмләндирмәк үчүн јахшы сөз сөјләјин ки, сизи динләјәнләрә фајда ҝәтирсин» (Ефес. 4:29, 31).\n11. Үрәјимизлә сөзләримиз арасында һансы әлагә вар?\n11 Иса дејирди ки, «инсан үрәјиндә ашыб-дашан фикирләри дилә ҝәтирир» (Мәт. 12:34). Буна ҝөрә дә јахшы сөзләр демәк үчүн биз әввәлҹә үрәјимизи дүзәлтмәлијик. Бизим нитгимиз, адәтән, башгаларына олан мүнасибәтимизи әкс етдирир. Әҝәр үрәјимиздә мәһәббәт, шәфгәт һөкм сүрүрсә, онда сөзләримиз дә хош вә руһландырыҹы олаҹаг.\n12. Дүзҝүн сөз сечмәјә бизә нә көмәк едә биләр?\n12 Дүзҝүн сөзләр тапыб демәк үчүн биздән сәј тәләб олунур. Һәтта мүдрик падшаһ Сүлејман да ләтиф кәлмәләр тапмаг вә һәгигәт сөзләрини дүзҝүн јазмаг үчүн дүшүнмүш вә дәрин ахтарышлар апармышды (Ваиз 12:9, 10). Әҝәр ләтиф кәлмәләр тапмаг сизә чох вахт чәтин ҝәлирсә, онда сөз еһтијатынызы ҝенишләндирин. Бунун үчүн Мүгәддәс Китабда вә нәшрләримиздә сөзләрин неҹә ишләндијинә фикир вермәк олар. Билмәдијиниз сөзләрин мәнасыны өјрәнин. Ән әсасы исә өјрәнин ки, сөзләринизлә башгаларына неҹә көмәк едә биләрсиниз. Буну Исадан өјрәнмәк олар, чүнки Јеһова она арифләрин дилини вермишди ки, јериндә дејилмиш сөзлә јорғунлара һај верә билсин (Әшј. 50:4). Сөз демәмишдән габаг фикирләшсәк, дүзҝүн сөзләр тапа биләрик (Јаг. 1:19). Өзүмүздән соруша биләрик: «Әҝәр белә десәм, һәмин адам мәни дүз баша дүшәҹәк? Сөзләрим она неҹә тәсир едәҹәк?»\n13. Нәјә ҝөрә ајдын данышмаг ваҹибдир?\n13 Исраилдә халгы бир јерә топламаг, дүшәрҝәни јола дүшмәјә чағырмаг, һәмчинин ордуну һүҹума сәсләмәк үчүн кәрәнај чалынырды. Буна мүвафиг олараг, Мүгәддәс Китабда сөзләрин асан баша дүшүлмәсинин ваҹиблијини ҝөстәрмәк үчүн кәрәнај сәси нүмунә ҝәтирилир. Әҝәр кәрәнај ајдын сәс чыхармаздыса, бу, орду үчүн фәлакәтлә нәтиҹәләнәрди. Ејнилә, әҝәр биз дә фикирләримизи ајдын, бирбаша ифадә етмәриксә, бизи динләјәнләр чаш-баш галарлар вә јанлыш нәтиҹә чыхарарлар. Дүздүр, биз фикирләримизи ајдын вә бирмәналы шәкилдә изаһ етмәлијик. Лакин ејни заманда, кобудлуға вә нәзакәтсизлијә дә јол вермәмәлијик. (1 Коринфлиләрә 14:8, 9 ајәләрини охујун.)\n14. Исанын ајдын данышдығыны ҝөстәрән нүмунә ҝәтирин.\n14 Дүзҝүн сөзләр сечмәкдә ән јахшы нүмунәни Иса Мәсиһ гојмушдур. Ҝәлин онун «Мәтта» китабынын 5-дән 7-дәк фәсилләриндә гәләмә алынан гыса, лакин чох тәсирли нитгинә диггәт јетирәк. Иса бу нитгиндә бәлағәтли вә мүәммалы сөзләр ишләтмәмишди, кобуд вә аҹы сөзләр дә демәмишди. Әксинә, о, динләјиҹиләринин үрәјинә јол тапмаг үчүн садә вә ајдын сөзләрдән истифадә етмишди. Мәсәлән, Иса истәјирди ки, инсанлар доланышыгдан өтрү нараһат олмасынлар. Буна ҝөрә дә о, Јеһованын гушлары неҹә једиздирмәсини нүмунә ҝәтирди. Сонра исә ону динләјәнләри гушларла мүгајисә едәрәк сорушду: «Мәҝәр сиз онлардан гијмәтли дејилсиниз?» (Мәтта 6:26). Иса бу садә, ајдын сөзләрлә онларын үрәјинә тәсир етмишди. Инди исә ҝәлин нитглә бағлы үчүнҹү мәгама диггәт јетирәк.\nНЕҸӘ ДЕМӘК ЛАЗЫМДЫР?\n15. Нәјә ҝөрә биз инсанларла меһрибан данышмалыјыг?\n15 Бизим сөзү неҹә демәјимиз нә демәјимиз гәдәр ваҹибдир. Иса Насирәдәки синагогда данышанда ҹамаат онун «ағзындан чыхан ләтиф кәлмәләрә» һејран галмышды (Лука 4:22). Ләтиф кәлмәләр, јәни үрәкачан, меһрибан сөзләр иланы да јувасындан чыхарар. Үрәкачан сөзләр нитгимизи даһа да инандырыҹы едир (Мәс. 25:15). Биз инсанлара һөрмәтлә јанашсаг, онларын һиссләрини нәзәрә алсаг, онларла меһрибан вә нәзакәтлә даныша биләҹәјик. Иса да мәһз белә едирди. О, ҹамаатын ону динләмәјә ҹан атдығыны ҝөрәндә онлара јазығы ҝәлмишди вә онлара чох шеј өјрәтмәјә башламышды (Марк 6:34). Һәтта тәһгир олунанда белә Иса тәһгирә тәһгирлә ҹаваб вермирди (1 Бут. 2:23).\n16, 17. а) Аилә үзвләримизлә вә јахын достларымызла данышаркән Исадан неҹә нүмунә ҝөтүрә биләрик? (Мәгаләнин әввәлиндәки шәклә бахын.) б) Мүлајим данышмағын фајдасы һагда нүмунә чәкин.\n16 Чох јахшы таныдығымыз инсанла данышанда мүлајим вә нәзакәтли олмаг чәтин олур. Бәзән аилә үзвләримизлә вә ја јахын достларымызла өзүмүзү сәрбәст һисс едиб сөзләримизә сәрһәд гојмуруг. Амма Иса Мәсиһин өз шаҝирдләри илә јахын мүнасибәти олса да о, онларла кобуд данышмырды. Онун ән јахын достлары араларында ән бөјүк кимдир дејә мүбаһисә едәндә о, мүлајимликлә онларын сәһвини дүзәлтди вә ушағы нүмунә ҝәтирәрәк онлары дүшүнҹәләрини дәјишмәјә тәшвиг етди (Марк 9:33—37). Ағсаггаллар да Исадан нүмунә ҝөтүрәрәк мүлајимҹәсинә мәсләһәт вермәлидирләр (Гал. 6:1).\n17 Һәтта кимсә хәтримизә дәјәндә белә хош сөзләрлә ҹаваб версәк, бунун бөјүк хејри олар (Мәс. 15:1). Мисал үчүн, бир дул баҹынын јенијетмә оғлу икили һәјат сүрүрдү. Ананын һалына аҹыјан бир баҹы она демишди: «Чох һејиф ки, оғлуну јахшы тәрбијә едә билмәмисән». Ана бир ан фикирләшиб ҹаваб вермишди: «Дүздүр, һал-һазырда вәзијјәт јахшы дејил, амма ушағын тәрбијәси һәлә баша чатмајыб. Армаҝеддондан сонра данышарыг. Онда һәр шеј дәгиг билинәҹәк». Бу мүлајим ҹавабын сајәсиндә, баҹылар арасында меһрибанчылыг горунуб сахланмышды. Тәсадүфән бу сөһбәти ешидән ушаг исә баша дүшмүшдү ки, анасы ондан әлини үзмәјиб. Бундан сонра о, пис достлары илә әлагәни кәсмишди, вәфтиз олунмушду, сонралар исә Бејтелдә хидмәт етмишди. Истәр диндашларымызла, истәр аилә үзвләримизлә, истәрсә дә јад адамларла данышаркән чалышмалыјыг ки, сөзләримиз «һәмишә дузлу, үрәкачан олсун» (Кол. 4:6).\n18. Данышаркән Исадан неҹә нүмунә ҝөтүрә биләрик?\n18 Фикирләримизи вә һиссләримизи сөзләрлә ифадә етмәк доғрудан да әсил мөҹүзәдир. Ҝәлин Исадан нүмунә ҝөтүрәрәк мәгамында данышаг, дүзҝүн сөзләр сечәк вә һәмишә меһрибан олмаға чалышаг. Белә етсәк, дилимиз бизи динләјәнләрә шәфа верәҹәк, нитг әнамыны бизә бәхш едән Јеһова Аллаһы исә разы салаҹаг.\nЗАМАНЫ: Јериндә данышын\nДЕЈӘҸӘЈИНИЗ СӨЗЛӘР: Дүзҝүн сөзләр сечин\nДАНЫШЫГ ТӘРЗИНИЗ: Меһрибанҹасына данышын


Q=3	C=3	SS=0	LS=0	PS=0	DC=0	LC=0	SD=0	BS=1	G0=22	G1=15	G2=6	DLID=az_RU	BODY=Nur-az.com - Бал арысындан алынасы дәрс\n20 Ијул 2019\nБал арысындан алынасы дәрс\nИнсанын әмәлләринин һеч бири онун ҹанындан гыраг дејилдир вә бүтүн әмәлләри онун өзүнә гајыдыр; истәр јахшы әмәл олсун, истәр пис. Өзүмүзә гајытмалы вә әмәлләримизи ислаһ етмәлијик. Имам Әли (ә) бујурур:\nكُنْ كَالنَّحْلَةِ إِذَا أَكَلَتْ أَكَلَتْ طَیِّباً وَ إِذَا وَضَعَتْ وَضَعَتْ طَیِّباً وَ إِذَا وَقَعَتْ عَلَى عُودٍ لَمْ تَكْسِرْهُ\n“Бал арысы кими ол. Једикдә пак јемәкләр јејир, мәһсулу пак олур вә будағын үстүнә гондугда ону сындырмыр.” (“Гурәрул-һикәм”, ҹ. 4, сәһ. 595).\nБал арысынын хүсусијјәтләрндән бири будур ки, једикдә, пак-пакизә гидалар сечир вә һәр гиданы јемир. Аләмдәки бу гәдәр гидалар арасындан тәкҹә ән инҹә гида олан нектары сечир. Пак гида једији үчүн вердији мәһсул да пак олур.\nБизим әмәлләримиз бизим истеһсал вә мәһсулумуздур. Әҝәр вүҹуд карханамыза пак мәһсул дахил етсәк, ондан пак мәһсул истеһсал олунаҹаг. Она ҝөрә дә бизә төвсијә олунур ки, бал арысы кими олаг! Бал арысы јахшыдан башга шејин сорағына ҝетмир. Һарада ҝүл варса, о да орададыр. Сиз дә јахшылыгларын сорағына ҝедин, аләмдә Аллаһын бағынын ҝүлләри илә јолдаш олун, Онун дост вә өвлијаларындан башгалары илә отуруб-дурмајын.\nБал арысы будаға гондугда ону сындырмыр. Сизә дә бир немәт верилдикдә, онунла севҝи-мәһәббәтлә давранын. Гәлб сындырмагдан чәкинин.\nقلب مؤمن عرش الرحمن\n“Мөминин гәлби меһрибан Аллаһын әршидир.” (“Биһарул-әнвар”, ҹ. 58, сәһ. 39)\nБал арысынын идхал етдикләринин һамысы пакдыр. Сиз дә сәј един ки, ҝөрдүкләриниз, ешитдикләриниз, једикләриниз вә бүтүн идхалатыныз пак олсун, беләликлә ихраҹатыныз да пак олсун, сиздән пак әмәлләр баш версин.\nНектар ҝүлү аҹыдыр, лакин бал арысынын тәбиәти вә һәзм системи илә ујғундур. Беләликлә, чох јүксәк нәтиҹә верир. Инсан да беләдир. Бәзән јахшы вә пак ишләр она хош ҝәлмир, онлара мејли олмур, лакин фитрәт вә варлыг һәгигәти илә ујғун олдуғу үчүн өзүнү она мејилләндирсә, јахшы мәһсул ҝөтүрәр. “Мејлим јохдур” демәк олмаз, өзүнүзү она мејилләндирин. Чүнки јахшы агибәти вардыр.\n“Бәзән хошламадығыныз бир шеј сизин үчүн хејирлидир.” (“Бәгәрә” сурәси, ајә 216)\nБал арысы сајағы јашасаг, аҹылыглар бизим үчүн ширинлијә, чәтинликләр асанлыға чевриләҹәк.


Q=26	C=0	SS=5	LS=15	PS=10	DC=0	LC=0	SD=0	BS=1	G0=18	G1=9	G2=6	DLID=az_RU	BODY=Сајлар 34 | Онлајн Мүгәддәс Китаб | Јени дүнја тәрҹүмәси\nКәнанын сәрһәдләри (1—15)\nТорпағы бөлүшдүрмәк үчүн сечилән адамлар (16—29)\n34 Јеһова Муса илә данышыб деди: 2 «Исраиллиләрә белә ҝөстәриш вер: “Сиз Кәнан торпағына+ ҝирәндә ирс олараг алаҹағыныз Кәнан торпағынын сәрһәдләри белә олаҹаг.+ 3 Ҹәнуб сәрһәдиниз Син сәһрасындан башлајыб Әдум бојунҹа узанаҹаг. Шәрг тәрәфдә исә ҹәнуб сәрһәдиниз Шор дәнизин* гуртараҹағындан башлајаҹаг,+ 4 сонра истигамәтини дәјишиб Әгрәб јохушунун+ ҹәнубундан кечәрәк Синә доғру узанаҹаг. Онун уҹгар нөгтәси Гәдис-Барнинин+ ҹәнубу олаҹаг. Орадан Һазар-Аддара+, сонра исә Әзмуна истигамәт алаҹаг. 5 Әзмунда Мисир вадисинә тәрәф дөнәҹәк. Сәрһәдин гуртараҹағы дәниз* олаҹаг.+ 6 Гәрб сәрһәдиниз Бөјүк дәниз олаҹаг. Бу, сизин гәрб сәрһәдиниздир.+ 7 Шимал сәрһәдиниз белә олаҹаг: сәрһәди Бөјүк дәниздән Һур дағына,+ 8 Һур дағындан Ләбу-Һәмәсә+ чәкин. Сәрһәд Садада+, 9 сонра исә Зифруна узанаҹаг. Онун уҹгар нөгтәси Һазар-Ејнән+ олаҹаг. Бу, сизин шимал сәрһәдиниздир. 10 Шәргдә сәрһәдинизи Һазар-Ејнәндән Шәфәмә гәдәр чәкин. 11 Сәрһәд Шәфәмдән Ајинин шәрг тәрәфиндә олан Риблаһа* узанаҹаг, сонра ениб Кинарәт дәнизинин*+ шәргиндәки јамаҹлардан кечәрәк 12 Иордана чатаҹаг. Сәрһәдин гуртараҹағы Шор дәниз+ олаҹаг. Өлкәнизин+ сәрһәдләри белә олаҹаг”». 13 Бундан сонра Муса исраиллиләрә белә бујурду: «Бу, Јеһованын доггуз јарым гәбиләјә вермәји әмр етдији, пүшклә бөлүшдүрәҹәјиниз өлкәдир.+ 14 Рубәнлиләр гәбиләсинин нәсилләри, Ҹадлылар гәбиләсинин нәсилләри, еләҹә дә Мәнәссә гәбиләсинин јарысы артыг өз ирс торпагларыны алыблар.+ 15 Ики јарым гәбилә Иордан бөлҝәсинин шәргиндә, ҝүндоғанда, Әриһанын јанында артыг өз ирс торпагларыны алыб».+ 16 Јеһова јенә Муса илә данышыб деди: 17 «Саһиб олаҹағыныз торпағы сизин үчүн каһин Әлјазарла+ Нун оғлу Јушә+ бөләҹәк. 18 Һәмчинин торпағы бөлүшдүрмәјә көмәк етмәк үчүн һәр гәбиләдән бир башчы тәјин един.+ 19 Бу ишә тәјин олунаҹаг башчылар бунлардыр: Јәһуда гәбиләсиндән+ Јуфәнна оғлу Калиб+, 20 Шәмун оғулларынын гәбиләсиндән+ Амиһуд оғлу Шамуил, 21 Бинјамин гәбиләсиндән+ Кәслун оғлу Әлидад, 22 Дан оғулларынын гәбиләсиндән+ Јолғу оғлу Бугги, 23 Јусиф оғулларындан:+ Мәнәссә оғулларынын гәбиләсиндән+ Ифуд оғлу Һәнаил, 24 Әфраим оғулларынын+ гәбиләсиндән Шифтан оғлу Гамуил, 25 Зәбулун оғулларынын+ гәбиләсиндән Пәрнаһ оғлу Әлсәфан, 26 Јәсакир оғулларынын+ гәбиләсиндән Әззан оғлу Фәлтаил, 27 Ашир оғулларынын+ гәбиләсиндән Сәлуми оғлу Әхиуд, 28 Нифталы оғулларынын+ гәбиләсиндән Амиһуд оғлу Фәдаил». 29 Јеһова Кәнан дијарында торпағы исраиллиләрин арасында бөлмәји бу адамлара һәвалә етди.+\n^ Кәнанын шәрг сәрһәдиндә јерләшән бу Риблаһ Һәмәс бөлҝәсиндәки Риблаһ дејил.


Q=8	C=5	SS=5	LS=2	PS=2	DC=0	LC=0	SD=0	BS=2	G0=18	G1=13	G2=7	DLID=az_RU	BODY=Бу андын фајдасы вармы? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон ефик зулу ибо иврит илок инҝилис испан италјан каонде кинјаруанда кирунди кисонге кореја коса лингала малагаси малајалам маҹар нзема папјаменто (Күрасао) полјак португал румын рус себуан серб серб (латын) сетсвана сингал словак словен суаһили тагалог таи татар телугу тив түрк умбунду фин франсыз хорват чех чибемба чичева шона јапон јоруба јунан ҝүрҹү Һаити креолу һауса һилигајнон һинд әрәб\nБәкарәт анды нәдир?\nБу андын фајдасы вармы?\nБәкарәт анды никаһдан өнҹә ҹинси әлагәдән јазылы вә ја шифаһи шәкилдә имтина етмәкдир.\nБу анд 1990-ҹы илләрдә АБШ-ын Ҹәнуби Баптист Конвенсијасы «Әсил мәһәббәт ҝөзләјәр» програмыны ишә саланда ҝениш јајылмаға башлады. Бу програмын мәгсәди Мүгәддәс Китаб дәјәрләри илә ҝәнҹләрин бир-бирләринә вердикләри дәстәји бирләшдирәрәк онлары никаһдан әввәл ҹинси әлагәјә «јох» демәјә тәшвиг етмәкдир.\nГыса мүддәт сонра буна бәнзәр башга бир програм јаранды. Һәмин програм тәдбирләр тәшкил едирди. Бу тәдбирләрдә бәкарәт анды верәнләрә ҝүмүш үзүк верилирди. Бу үзүк онларын никаһдан әввәл ҹинси әлагәдә олмамаға даир вердикләри андын символу иди.\nҸаваб суалын кимә верилмәсиндән асылыдыр.\nТәдгигатчы Кристен Ким вә Роберт Ректорун дедикләринә әсасән «бәзи арашдырмалардан бәлли олур ки, бәкарәт анды вермәјин сајәсиндә ҹинси һәјата башлајан јенијетмәләрин сајы азалыр».\nГутмахер институтунун дәрҹ етдији һесабатда гејд олунур ки, «бәкарәт анды верән јенијетмәләр бу анды вермәјән јенијетмәләр кими никаһдан әввәл ҹинси әлагәдә олурлар».\nНәјә ҝөрә нәтиҹәләр бир-биринә зиддир?\nБәзи тәдгигатларда ҹинси әлагә илә бағлы нөгтеји-нәзәри фәргли олан бәкарәт анды ичән јенијетмәләрлә анд ичмәјән јенијетмәләр мүгајисә олунур.\nДиҝәр тәдгигатлар заманы исә ҹинси әлагә илә бағлы нөгтеји-нәзәри ејни олан бәкарәт анды ичән јенијетмәләрлә анд ичмәјән јенијетмәләр мүгајисә олунурду.\nСон арашдырмалар нәји ҝөстәрир? Јенијетмәләрин сағламлығы үзрә мүтәхәссис Др. Ҹанет Розенбаум дејир ки, бәкарәт анды ичән јенијетмәләрин ҹинси һәјаты беш ил кечәндән сонра диҝәр јенијетмәләрин ҹинси һәјатындан һеч нә илә фәргләнмир.\nБәкарәт анды програмларынын мәгсәди јахшыдыр. Анҹаг проблем ондадыр ки, бу програмлар анда садиг галмалары үчүн јенијетмәләрә дүзҝүн дәјәрләр ашыламыр. Др. Розенбаумун дедијинә ҝөрә, бу анды верәнләрин чоху «онун маһијјәтини баша дүшмүрләр». О әлавә едир: «Бәкарәти горумаг инсанын һансыса програмда иштирак етмәсиндән јох, онун гәтијјәтли олмасындан асылыдыр».\nГәтијјәтли олмаг үчүн јазылы вә ја шифаһи сөз вермәјә еһтијаҹ јохдур. Мүгәддәс Китаб тәшвиг едир ки, бунун үчүн ағлымызы даима ишләдәрәк ону јахшыны писдән ајырмаға өјрәшдирмәлијик (Ибраниләрә 5:14). Бундан әлавә, бәкарәти горумаг тәкҹә хәстәликдән ја да арзуолунмаз һамиләликдән гачмаг демәк дејил. Бунунла биз никаһы јарадан Аллаһа һөрмәт етдијимизи ҝөстәрмиш олуруг (Мәтта 5:19; 19:4—6).\nАллаһын Кәламындакы ганунлара риајәт етмәк бизим хејримизәдир (Әшија 48:17). Јашындан асылы олмајараг, һәр кәс Аллаһын «әхлагсызлыгдан гачын» әмринә риајәт етмәк үчүн өзүндә гәтијјәтлилик инкишаф етдирә биләр (1 Коринфлиләрә 6:18). Никаһдан өнҹә ҹинси әлагәдә оланлар адәтән нараһатчылыг вә пешманчылыг һисси кечирирләр. Евләнән инсан исә бу һиссләри јашамыр, әксинә ҹинси мүнасибәтләрдән там һәзз дујур.\nӘзмли ол, бәкарәтини гору\nСәндән: «Һәлә дә бакирәсән?» — сорушсалар, ҹинси әлагәјә даир бахышыны Мүгәддәс Китабдан изаһ едә биләҹәксән?


Q=8	C=2	SS=2	LS=2	PS=0	DC=0	LC=0	SD=0	BS=1	G0=31	G1=25	G2=12	DLID=az_RU	BODY=Nur-az.com - Рамил Үсубовлар, Бәјләр Әјјубовлар, Артур Рәсизадәләр дә УНЕСКО-нун Үмумдүнја Ирс Сијаһысына салынмалыдыр\n08 Ијул 2019\nРамил Үсубовлар, Бәјләр Әјјубовлар, Артур Рәсизадәләр дә УНЕСКО-нун Үмумдүнја Ирс Сијаһысына салынмалыдыр\nУНЕСКО ҝәрәк бизим һөкүмәтин 40 илдән јухары вәзифәдә олан мәмурларыны да сијаһыја саларды\nБакыда УНЕСКО-нун Үмумдүнја Ирс Комитәсинин 43-ҹү сессијасында Азәрбајҹан "Хан Сарајы илә бирҝә Шәкилинин тарихи мәркәзи" Унеско Үмумдүнја Ирс Сијаһысына дахил едилиб. Илһам Әлијев дә бу мүнасибәтлә хагы тәбрик едиб. Бу нәјә ҝөрә едилиб, чүнки Шәки гәдим шәһәрдир, бу шәһәрин гәдим тарихи кечмиши вардыр. Гәдимлијә, тарихә галанда УНЕСКО ҝәрәк бунларла кифајәтләнмәмәли, бизим һөкүмәтин 40 илдән јухары вәзифәдә олан мәмурларыны да сијаһыја саларды. Бахын мәсәлән, Артур Рәсизадә, Новруз Мәммәдов, Рамил Үсубов, Бәјләр, Абид Шәрифов вә башга нә гәдәр мәмурларымыз, һәтта гоҹа депутатларымыз вар ки, бунларын јашында мешәләрдә ағаҹлар галмајыб. Бунлар әсил әнтигдир, уникал абидләр онларын јанында чох ҹавандыр.\nӘслиндә бүтүн халглар, дөвләтләр Азәрбајҹандан ибрәт алмалыдыр. Буну дәфәләрлә депутатханада Сијавуш Новрузовлар, Зијафәт Әсҝәровлар дејиб амма саггаллары олмадығы үчүн сөзләри кечмир. Бахын, Сијавуш Новрузов дәфәләрлә дејиб ки, ҝәлиб Азәрбајҹандан сечки системини, демократијаны өјрәнсинләр. Зијафәт дәфәләрлә дејиб ки, Авропада Илһам Әлијев кими лидер олмадығы үчүн онлар бизә пахыллыг едирләр.\nБунунла белә УНЕСКО тәкҹә бу ишләрлә мәшғул олмамалыдыр. Мәсәлән, ҝәлиб бир азәрбајҹанлынын Илһам Әлијевин ајағынын дәјмәдији учулмасы ан мәсәләси олан дахмаларына бахсынлар, Шәкинин хан сарајындан даһа гәдимдир.\nӘлбәттә ки, УНЕСКО-нун бу аддымлары халгда онун сәмимијјәтинә инам јаратмыр. Үмумијјәтлә Азәрбајҹан халгы о гәдәр зәдәләниб ки, бу саат һеч кимин сәмимијјәтинә инанмыр. Тәсәввүр един ки, "дүнјада бүтүн мәзлумларын һимајәдарыјыг" дејиб Суријада, Фәләстиндә, Јәмәндә һаггы тапданмышлара јардым едән Ирана да бизим инамымыз јохдур. Инди бу халг дејирсиниз ки, дуруб УНЕСКО-ја бел бағлајаҹаг. Һамы ҝөзәл билир ки, УНЕСКО рәһбәрлији јенә Азәрбајҹана јағлы тикә кими бахыр, бу сәбәбдән јенә дә нәсә гопартмаг үчүн һөкүмәтимизи ширникләндирир. Ахы һөкүмәт белә мәгамларда өзүнү тәрифләјир, дејир ки, бу гәдимлији, уникаллығы дөвләт, һакимијјәт горујуб. Буна ҝөрә дә она беш вермәк лазымдыр.\nЕлә халгын психолоҝијасынын мәһв олмасынын, онда кимсәјә инамын галмамасынын бир, бәлкә ән бөјүк сәбәби дә һакимијјәтин севинҹидир. Бу дәгигә халг үчүн чох ҝөзәл бир мејар вардыр. Халг бир ишдән өтрү севиниб севинмәмәк үчүн һакимијјәтин ағзына бахыр. Әҝәр һакимијјәтин додағы гачдыса, севиндисә демәли јүз фаиз халгын хејринә бир иш олмамышдыр. Елә бу дәфә дә белә олду. Нијә? Инсафлы данышаг да. Нәјимизә лазымдыр ки, Хан сарајы УНЕСКО-нун ҮИК-ә дахил едилиб. Ҝөзләримиз ајдын. Доктор Рәшидин сөзү олмасын, мән нејнирәм о уҹа биналары, гызыл габы ки, ора ган гусурам. Тәпәнизә дәјсин сизин алов гүлләләриниз дә, Хан сарајыныз да. Милләти бир парча чөрәкдән өтрү Русијада, Ҝүрҹүстанда, түркијәдә, Канадада, Украјнада мин ҹүр әзаб-әзијјәтә салырлар, бу тәрәфдән дә Хан сарајыны мәшһурлашдырырлар. Халгын гарнынын аҹлығы, евинин бәрбад ҝүндә олмасы рекордлар китабына дүшмәлидир. Халгы гул кими јашајан өлкәнин диварларынын, Хан сарајынын дүнјада шөһрәт тапмасы кимә лазымдыр? Бир халгын мәдәнијјәти Заурдан, Әли Мирәлијевдән, Бајрамдан вә с. шоучулардан ибарәт олдуса бу халгын дүнјада танынан мәдәнијјәти дашдан, дивардан, сарајдан, карвансатајдан ибарәт олаҹагдыр. Бир өлкәдә инсана гијмәт верилмирсә тәбии ки, о өлкәнин инсана гијмәт вермәјән һакимијјәти УНЕСКО-нун бу кими гәрарларына диш ағардаҹагдыр.


Q=2	C=2	SS=2	LS=0	PS=0	DC=0	LC=0	SD=0	BS=0	G0=39	G1=24	G2=11	DLID=az_RU	BODY=2014-ҹү илдән башлајараг јајымланан JW телевизијасы сајсыз-һесабсыз изләјиҹиси үчүн ҝүҹ вә тәравәт мәнбәји олмушдур. Бу телевизија һал-һазырда 90 дилдә јајымланыр. Мисал үчүн, телевизијада јајымланан програмлар инди еве, га вә тви (јухарыдакы) дилләринә дә тәрҹүмә олундуғу үчүн Бенин, Кот-д’Ивуар, Гана вә Тогодан олан 130 000–дән чох тәблиғчи бу програмлары изләјә билир *.\nГанадан олан бир рајон нәзарәтчисинин арвады Агата дејир: «Рәһбәрлик Шурасынын үзвләринин вә онларын көмәкчиләринин чыхышларыны динләјәркән мәнә елә ҝәлир ки, санки, Јеһова отағымда мәнимлә сөһбәт едир. Бу васитә олмасајды, дүнјанын кичик бир ҝушәсиндә јашајан мәним кими ади бир инсана бу гардашлары динләмәк шәрәфи неҹә нәсиб оларды?! Доғрудан да, бу телевизијанын сајәсиндә биз дүнјадакы баҹы-гардашларымыза даһа јахын олдуг».\nЗамбијадан белә бир мәлумат алмышыг: «Бир чох јығынҹагдан олан тәблиғчиләр мадди дурумларынын зәиф олмасына бахмајараг, JW телевизијасыны изләмәк үчүн әлләриндән ҝәләни едирләр. Мисал үчүн, Мисако јығынҹағы шәһәрдән 30 километр узагда, кәнд тәсәррүфаты әразисиндә јерләшир. Јағышлы мөвсүмләрдә чајлар ашыб–дашдығы үчүн бу әразидән кечмәк мүшкүл олур». Тәләбат олан әразидә хидмәт етмәк мәгсәдилә бурадакы бир јығынҹаға ҝәлән Симон адлы јығынҹаг хидмәтчиси дејир: «Видеолары јүкләмәк үчүн һәр ај бир нәфәр пијада ики саат јол ҝедиб баш јола чыхыр, орадан исә иҹтимаи нәглијјата миниб шәһәрә јолланыр. Јетмиш јашлы бир киши вә онун ики оғлу Јеһованын Шаһидләринин ибадәт ҝөрүшләриндә һеч вахт олмамышды. Амма кәнд кими бир јердә видеоларын ҝөстәриләҹәјини биләндә онда мараг ојанды. Һәмин киши демишди: “Бу, Аллаһы танымағын бир јолудур”».\nРусијадан ҝәлән бир миннәтдарлыг мәктубунда јазылмышды: «Биз бир илдир ки JW телевизијасыны сејр едирик. Буна ҝөрә чох хошбәхтик. Бахдығымыз илк јајымдан сонра өзүмүзү бүтүн дүнјадакы баҹы-гардашлара јахын һисс еләдик. Бу һисси ифадә етмәјә сөзләр белә јетмәз. Санки биз бөјүк бир аиләјик! Рәһбәрлик Шурасынын үзвләрини ҝөрмәк чох хошдур. Бу гардашлар илаһи биликләри вахты-вахтында вермәк үчүн чох чалышырлар. Онлар һеч биримиздән узаг дејилләр. Биз һәр јени јајымы сәбирсизликлә ҝөзләјирик. Инди Јеһованын Шаһиди олдуғумуза ҝөрә даһа чох гүрур дујуруг. Әзиз гардашларымыз, чох сағ олун! Јеһова Аллаһа вә Иса Мәсиһә шүкүр олсун ки, белә мөһтәшәм ишләр ҝөрүрләр. JW телевизијасы бизә гол-ганад верир!»\nАлманијадан олан Һорст вә Һелга адлы јашлы бир әр-арвад јазыр: «JW телевизијасына сөз ола билмәз. Биз ондан ҝүҹ алырыг, ән чох да физики гүсурлу баҹы-гардашларын һадисәләри бизи руһландырыр. Онларын нүмунәләри бизи тәшвиг едир ки, сәһһәтимиздә проблемләрин олмасына бахмајараг, әлимиздән ҝәләни едәк. Ифлиҹ олмуш гардашын ағсаггал кими хидмәт етдијини ҝөрәндә баша дүшдүк ки, һәр кәс Јеһова үчүн нәсә едә биләр. Белә нүмунәви баҹы-гардашлара ҝөрә Јеһоваја шүкүр етмәли вә онлара бол-бол немәтләр вермәсини диләмәлијик».\nИнҝилтәрәдән олан Коди дејир: «Вахтынызы вә ҝүҹүнүзү сәрф едиб jw.org сајтыны, JW телевизијасыны вә Еминлә Нәрминин видеоларыны һазырладығыныза ҝөрә чох сағ олун. Мүгәддәс Китабы баша дүшмәк инди чох асандыр, буна ҝөрә сизә миннәтдарам. Мән сәккиз јашымда вәфтиз олмушам. Бир аз бөјүјүм, ибадәт евләринин тикинтисиндә көмәк едәҹәм. Һәм дә Бејтелдә хидмәт етмәк истәјирәм. Инди мәним 9 јашым вар. Мәгсәдләримә чатмағыма лап аз галыб».\nСәккиз јашлы Арабелла Инҝилтәрәдән јазыр: «Видеолара, тапшырыглара ҝөрә чох сағ олун. Бунлар мәнә Јеһованы даһа јахындан танымаға көмәк едир. Сајтымыздакы тапшырыг вәрәгәләри һәм Јеһова һаггында өјрәнмәјә, һәм дә вахтымы шән кечирмәјә көмәк едир. Јаздығыныз маһнылары әзбәрләмәк асандыр. Емин вә Нәрминин видеоларындан да чох шеј өјрәнирәм. Чох сағ олун ки, бу гәдәр зәһмәт чәкирсиниз».\n^ абз. 3 JW телевизијасыны tv.jw.org сајтындан изләјә биләрсиниз.


Q=5	C=0	SS=0	LS=5	PS=0	DC=0	LC=0	SD=0	BS=1	G0=16	G1=9	G2=2	DLID=az_RU	BODY=Nur-az.com - Әһли-бејтин (ә) вүҹуд һәгигәти\nӘһли-бејтин (ә) вүҹуд һәгигәти\nҺеч бир нур вә руһ Пејғәмбәрә Әли нуру вә руһу кими јахын олмамышдыр\nАјә вә рәвајәтләрә нәзәр салсаг, “Мүбаһилә” (“Али-Имран”, 61) ајәсинә әсасән исбат етмәк олар ки, он бир мәсум имамын вүҹуду Әли (ә) вүҹудундан гол-будаг атмышдыр. Онун нуру исә Мәһәммәд (с) нуру илә бирдир. Онлар арасында јалныз ҹисмани фәрг вар.\nİмам Садиг (ә) мүһүм бир рәвајәтдә бујурур: “Варлыг олмајанда Аллаһ варды. Сонра варлығы вә мәканы јаратды. Даһа сонра нурларын нурландығы нурлар нуру хәлг олунду. Бүтүн нурлар ондан парлады. Елә бир нур ки, Мәһәммәд вә Әлини ондан хәлг етди.”\nДиҝәр бир рәвајәтдә нәгл олунур ки, һәзрәт Пејғәмбәр (с) бујурду: “Ја Әли! Мән вә сән бир нурдан јарадылмышыг. Сонра һәмин нур Адәмин сүлбүндә гәрар верилиб. Әбдүл-Мүттәлибин сүлбүндә бу нур икијә бөлүндү. Бир һиссәси Абдуллаһын, диҝәри Әбу Талибин сүлбүндә гәрар тутду.” (“Биһарул-әнвар”, 5-13, баб 1, һәдис 15)\nҺеч бир нур вә руһ Пејғәмбәрә Әли нуру вә руһу кими јахын олмамышдыр. Аллаһ-тәала мераҹ ҝеҹәси мәһз бу јахынлыг сәбәбиндән пејғәмбәрлә Әмирәлмөмининин сәси илә данышды. Бу сәбәбдән Мәһәммәд вә Әли арасында гардашлыг әгди гәрар верилди. Бу гардашлыг вә бирлик варлыг аләминдә өзүнү ҝөстәрәси иди. Она ҝөрә дә бујурулду: “Мәним ешитдијими сән дә ешидирсән, мәним ҝөрдүјүмү сән дә ҝөрүрсән.” (“Нәһҹүл-бәлағә”, 562, хүтбә 234)


Q=19	C=11	SS=0	LS=2	PS=4	DC=0	LC=0	SD=0	BS=1	G0=39	G1=21	G2=8	DLID=az_RU	BODY=Һизгијал 47 | Онлајн Мүгәддәс Китаб | Јени дүнја тәрҹүмәси\nМәбәддән ахан чај (1—12)\nСу ҝет-ҝедә дәринләшир (2—5)\nӨлү дәнизин сулары шәфа тапыр (8—10)\nБатаглыг јерләр шәфа тапмыр (11)\nГида вә шәфа үчүн ағаҹлар (12)\nӨлкәнин сәрһәдләри (13—23)\n47 Сонра о адам мәни мәбәдин ҝиришинә ҝәтирди.+ Мәбәдин үзү шәргә бахдығындан онун кандарынын алтындан шәргә тәрәф су ахырды.+ Су мәбәдин сағ тәрәфинин алтындан, гурбанҝаһын ҹәнуб тәрәфиндән ашағыја ахырды. 2 Сонра о, мәни шимал дарвазасындан+ бајыра чыхартды, шәргә бахан бајыр дарвазаја ҝәтирди.+ Орада сағ тәрәфдән су ахырды. 3 О адам әлиндә өлчү ипи шәргә тәрәф ҝедиб+ 1000 гулаҹ* өлчдү вә мәни судан кечиртди. Су топугдан иди. 4 Сонра јенә 1000 гулаҹ өлчүб мәни судан кечиртди. Су диздән иди. О, јенә 1000 гулаҹ өлчүб мәни судан кечиртди. Су белдән иди. 5 Даһа 1000 гулаҹ өлчәндә су әмәлли-башлы чај олмушду. Мән ону кечә билмәдим. Су елә дәрин иди ки, ону ҝәрәк үзүб кечәјдин, ајагла кечмәк мүмкүн дејилди. 6 О, мәндән сорушду: «Еј бәни-адәм, ҝөрүрсән?» О, мәни ҝәздирди, сонра ҝери, чајын кәнарына ҝәтирди. 7 Гајыдыб ҝәләндә ҝөрдүм ки, чајын гырағында, һәр ики тәрәфдә чохлу ағаҹлар вар.+ 8 О, мәнә деди: «Бу су шәргә ахыр. Әрәбәни+ кечиб дәнизә төкүләҹәк, дәнизин суларына гарышанда+ онлар шәфа тапаҹаг. 9 Чајын ахдығы һәр јердә ҹанлы мәхлуглар гајнашаҹаг, төкүлдүјү јердә чохлу балыг олаҹаг. Дәнизин сују шәфа тапаҹаг, чај ахдығы һәр јерә һәјат ҝәтирәҹәк. 10 Балыгчылар Ејн-Ҝедидән+ Ејн-Еглајимә гәдәр саһил бојунҹа дураҹаглар. Орада торлары сәрмәк үчүн јер олаҹаг. Орада Бөјүк дәниздәки*+ кими ҹүрбәҹүр балыглар олаҹаг. 11 Онун лилли, батаглыг саһәләри олаҹаг, онлар шәфа тапмајаҹаг, шоранлыг олаҹаг.+ 12 Чајын һәр ики саһилиндә јемәли мејвә ҝәтирән ағаҹлар битәҹәк. Јарпаглары солмајаҹаг, мејвәләри түкәнмәјәҹәк. Һәр ај тәзә мејвә ҝәтирәҹәкләр, чүнки мүгәддәс мәкандан ахан су онлары сувараҹаг.+ Ағаҹларын мејвәләри гида олаҹаг, јарпаглары шәфа верәҹәк».+ 13 Күлли-Ихтијар Јеһова белә дејир: «Исраилин он ики гәбиләси арасында ирс олараг бу торпағы бөлүшдүрәҹәксиниз. Јусифә ики пај дүшәҹәк.+ 14 Торпаг сизин ирсиниз олаҹаг вә һәр кәсә ејни пај дүшәҹәк. Мән бу торпағы ата-бабаларыныза вермәји анд ичмишдим,+ инди исә о, ирс олараг сизә верилир. 15 Өлкәнин шимал сәрһәди беләдир: Бөјүк дәниздән Һетлун+ јолу илә Садада,+ 16 Һәмәсә,+ Беротаја,+ Дәмәшглә Һәмәс арасында јерләшән Сибрајимә, Һәвран+ јахынлығында јерләшән Һасир-Һаттихуна узаныр. 17 Беләликлә, сәрһәд дәниздән башлајыб Дәмәшг сәрһәди илә шимала, Һазар-Ејнәнә+ вә Һәмәс сәрһәдинә гәдәр узанаҹаг.+ Бу, шимал сәрһәдидир. 18 Шәрг тәрәфи Һәвранла Дәмәшг арасындан вә Ҝиладла+ Исраил торпағы арасындан Иордан чајы бојунҹа узанаҹаг. Сәрһәддән шәргдәки дәнизә* гәдәр мәсафәни өлчүн. Бу, шәрг сәрһәдидир. 19 Ҹәнуб сәрһәди Тамардан Мәрибат-Гәдисин суларына,+ орадан Вадијә*, орадан да Бөјүк дәнизә гәдәр олаҹаг.+ Бу, ҹәнуб сәрһәдидир. 20 Гәрбдә Бөјүк дәниз сәрһәд олаҹаг, о, ҹәнуб сәрһәдиндән Ләбу-Һәмәслә+ үзбәүз јерә гәдәр узанаҹаг. Бу, гәрб сәрһәдидир». 21 «Бу торпағы аранызда, Исраилин он ики гәбиләси арасында бөлүшдүрүн. 22 Ону һәм өзүнүз үчүн, һәм дә аранызда јашајаркән ушаглары олан јаделлиләр үчүн ирс кими бөлүшдүрүн. Бу јаделлиләрә јерли исраиллиләр кими јанашын. Исраил гәбиләләри арасында сизинлә бирликдә онларын да мирасы олаҹаг. 23 Јаделлијә јашадығы гәбиләнин әразисиндә ирс вермәлисиниз», — Күлли-Ихтијар Јеһова бәјан едир.\n^ Аралыг дәнизи.\n^ Мисир вадиси.


Q=4	C=0	SS=0	LS=4	PS=0	DC=0	LC=0	SD=0	BS=2	G0=8	G1=8	G2=8	DLID=az_RU	BODY=Дүнјада "пејвәнд апартеиди" / Иран Ислам Ҹүмһуријјәти гәрби Шәрг үчүн Корона Пејвәндини тәмин етмәјә гадирдир!\nИслам Һакимијјәтинин Тибби Налијјәти\nmay 24, 2021 - 12:03 AM Хәбәрин коду : 1143678 Мәнбә : АБНА Хәбәр Аҝентлији Link:\nДоктор Мәрзијә Муһриз белә дејиб: “Иран Ислам Ҹүмһуријјәтинин истеһсал етдији корона әлејһинә пејвәнди “Инҝилис Коронасы”на гаршы лазыми мүгавимәт ҝөстәрир. Коронавирусун диҝәр мутасија олунмуш Һиндистан вә Африка коронавирусларына гаршы неҹә мүгавимәт ҝөстәрәҹәјини билмәк үчүн исә тестләр апарылмалыдыр.”\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Дүнјада јени вирус олан “Kовид-19”-ун јајылмасы мүхтәлиф өлкәләрин чох сајда вәтәндашларыны јолухдурду вә бир чох инсанын өлүмүнә сәбәб олду. Индијә гәдәр дүнјада 164 милјондан чох инсан бу вируса јолухуб вә 5.3 милјона јахын инсан һәјатыны итириб.\nИран Ислам Республикасы да вирусдан чох әзијјәт чәкән өлкәләрдән биридир; Хүсусилә дә АБШ вә Авропанын Иран Ислам Һөкумәти вә Халгына гаршы тәтбиг етдији залым санксијалар үзүндән.\nАнҹаг ҝәнҹ вә мөмин Иран алимләринин сәјләри вә бу өлкәнин дајаныглы халгынын ҹиһадчы руһу ону тәкҹә сәрт корона далғаларыны кечмәјинә дејил, һәм дә тез бир заманда бу епидемијаја гаршы пејвәнд истеһсалы едән мәркәзләриндән биринә чеврилмәсинә сәбәб олду.\nБу арада Үмумдүнја Сәһијјә Тәшкилатынын баш директору Тедрос Аданом Гебреисус, корона әлејһинә пејвәндин пајланмасы илә бағлы әлверишсиз вәзијјәтә тохунараг, дүнјанын "апартеид пејвәнди" вәзијјәтинә ҝирдијини сөјләди.\nО, Kовид-19 пејвәнди истеһсалчыларыны енжексијаја һазыр пејвәнд дозаларыны вахтындан әввәл “Kовакс програмы”на ихтисас вермәкләринә чағырды вә зәнҝин өлкәләрә хитаб едәрәк "ушаглары пејвәнд етмәк әвәзинә јохсул өлкәләри пејвәнд един" деди.\nИран Ислам Ҹүмһуријјәти Гәрби Шәрг өлкәләринин корона әлејһинә пејвәндлә тәмин едә биәр\nДоктор ханым Минур Муһриз ИИР истеһсалы олан Kовид19 әлејһинә пејвәндин сон вәзијјәти һаггында билдириб: “Бу ҝүн 26. Ордибеһешт. 1400-ҹү тарихдән (16. Мај. 2022) етибарән експериментал инјексија үчүнҹү мәрһәләси 20.000 адама вурулаҹаг вә бу инјексијанын нәтиҹәләри гәрар гәбул едән органлара ҝөндәриләҹәк.\nҺал-һазырда "Теһран" шәһәриндә вә Хордад (ијунун) ајынын әввәлиндә исә "Исфаһан", "Шираз" вә "Бушеһр" шәһәрләриндә Иран пејвәнди мүхтәлиф јашда олан көнүллүләрә вурулаҹаг вә мүсбәт нәтиҹәдән сонра бүтүн вәтәндашлар инјексија едиләҹәк.”\n“Әҝәр ИИР пејвәнди күтләви сүрәтдә истеһсал олунарса гоншу өлкәләрә дә бу пејвәндләри верә биләрикми?” суалына ҹаваб верән доктор ханым Мину Муһриз белә дејиб: “Бејнәлхалг мониторинг мәркәзләриндән иҹазә алдыгдан сонра биздән пејвәнд истәјән бүтүн өлкәләрә ҝөндәрә биләрик. Һәтта Иран Ислам Ҹүмһуријјәтинин гәрби Шәрг өлкәләрини пејвәнд илә тәмин етмәк потенсиалы вардыр.”\n“ИИР-ын истеһсал етдији пејвәнд коронавирусун һансы нөвүнә гаршы тәсирлидир?” суалыны ҹавабландыран доктор Муһриз белә дејиб: “Иран Ислам Ҹүмһуријјәтинин истеһсал етдији корона әлејһинә пејвәнди “Инҝилис Коронасы”на гаршы лазыми мүгавимәт ҝөстәрир. Коронавирусун диҝәр мутасија олунмуш Һиндистан вә Африка коронавирусларына гаршы неҹә мүгавимәт ҝөстәрәҹәјини билмәк үчүн исә тестләр апарылмалыдыр.”\nИИР-ын корона әлејһинә пејвәнди Меһр (октјабр) ајында тәгдим олунаҹаг\nИран Ислам Республикасы Президентинин Елм вә Технолоҝија үзрә Сәдр мүавининин Биотехнолоҝија Инкишаф Гәрарҝаһынын катиби доктор Мустафа Ганеи дејиб: “Бејнәлхалг әрсәләрдә тәгдим олунмаг габилијјәтинә малик олан Иран Ислам Республикасынын корона әлејһинә пејвәнд сәбәди Меһр (октјабр) ајында өлкәдә вәтәндашлара тәгдим олунаҹаг. ИИР-ын дәрман истеһсалы саһәсиндә һеч бир проблеми јохдур вә јерли пејвәндләрин истеһсалы үчүн Инновасија вә Рифаһ Фондунун дәстәји илә бу илин октјабр ајында тәсирли бир пејвәнд сәбәтинә саһиб олаҹағыг...”


Q=4	C=4	SS=1	LS=0	PS=0	DC=0	LC=0	SD=0	BS=0	G0=84	G1=47	G2=15	DLID=az_RU	BODY=Өзүнү өјмәк дүзҝүндүр? Ушаглара һәддән артыг гүрурлу олмағын нәләрә сәбәб олаҹағыны баша дүшмәјә көмәк един\nБИЛИРСӘН, өзүнү өјмәк нә демәкдир? ~ Ҝәл сәнә бир нүмунә чәким. Һеч елә олубму ки, о гәдәр дә јахшы баҹармадығын бир шеји етмәјә чалышасан? Бәлкә гол вурмаг, јахуд ипатды ојнамаг истәмисән? Кимсә сәнә: «Һа-һа-һа! Мән сәндән јахшы ојнајырам», — дејиб? ~ Бах, һәмин адам өзүнү өјүр.\nБелә едән адамлары ҝөрәндә өзүнү неҹә һисс едирсән? Бу, сәнин хошуна ҝәлир? ~ Бәс неҹә фикирләширсән, сәнин өјүнмәјин башгаларына неҹә тәсир едир? ~ Кимәсә: «Мән сәндән јахшыјам», — демәк дүзҝүндүр? ~ Јеһованын белә адамлардан хошу ҝәлир? ~\nБөјүк Мүәллим дә өзүнү башгаларындан јахшы һесаб едән адамлары таныјырды. Онлар өзләрини өјүр вә һамыја јухарыдан ашағы бахырдылар. Буна ҝөрә дә бир ҝүн Иса өзүнү өјмәјин јанлыш һәрәкәт олдуғуну ҝөстәрмәк үчүн онлара бир әһвалат данышды. Ҝәл бу әһвалаты динләјәк.\nӘһвалат бир фәрисеј вә бир верҝијыған һаггындадыр. Фәрисејләр дин мүәллимләри идиләр вә онлар чох вахт өзләрини елә апарырдылар ки, ҝуја онлар гәдәр мөмин вә тәмиз адам јохдур. Исанын данышдығы әһвалатда фәрисеј дуа етмәк үчүн Аллаһын Јерусәлимдәки мәбәдинә ҝәлир.\nНәјә ҝөрә Аллаһын фәрисејдән јох, верҝијығандан хошу ҝәлди?\nИса һәмчинин бир верҝијығанын да мәбәдә дуа етмәјә ҝәлдијини дејир. Адамларын чохунун верҝијығанлардан хошу ҝәлмирди. Онлар фикирләширдиләр ки, верҝијығанлар онлары алдадырлар. Бир тәрәфдән баханда бу дүз иди, чүнки верҝијығанлар һеч дә һәмишә дүзҝүн давранмырдылар.\nМәбәддә оланда фәрисеј Аллаһа бу ҹүр дуа етмәјә башлады: ‘Ај Аллаһ, сәнә миннәтдарам ки, мән башга адамлар кими ҝүнаһкар дејиләм. Мән нә ҹамаата кәләк ҝәлирәм, нә дә башга пис ишләр ҝөрүрәм. Бу верҝијығана да бәнзәмирәм. Мән салеһ адамам. Һәфтәдә ики дәфә јемәк јемирәм ки, сәнин һаггында фикирләшмәјә вахтым олсун. Үстәлик әлдә етдијим һәр шејин онда бирини мәбәдә верирәм’. Фәрисејин фикринҹә, о, башгаларындан јахшы адам иди, елә дејил? ~ О һәтта буну Аллаһа да дејирди.\nАнҹаг верҝијыған онун кими дејилди. Дуа едәндә о, һеч ҝөзләрини дә галдырмырды. О, башыны ашағы салыб узагда дајанмышды. Верҝијыған ҝүнаһларына ҝөрә пешман олуб кәдәр ичиндә синәсини дөјүрдү. О, өзүнү Аллаһа тәрифләмирди. Әксинә, дуа едәрәк белә дејирди: ‘Ај Аллаһ, мән ҝүнаһкара рәһм ет’.\nСәнҹә, бу ики адамдан һансы Аллаһын хошуна ҝәлди? Мән-мән дејән фәрисеј, јохса ҝүнаһларына ҝөрә пешман олан верҝијыған? ~\nИса деди ки, Аллаһын верҝијығандан хошу ҝәлди. Нәјә ҝөрә? О белә изаһ етди: ‘Чүнки өзүнү башгаларындан јахшы ҝөстәрмәјә чалышан алчалдылаҹаг, өзүнү башгаларындан ашағы тутан исә јүксәлдиләҹәк’ (Лука 18:9—14).\nИса бу әһвалаты данышмагла һансы ибрәт дәрсини вермәк истәјирди? ~ О баша салмаг истәјирди ки, өзүмүзү башгаларындан јахшы һесаб етмәк дүзҝүн дејил. Ола биләр, биз буну дилимизлә демирик, анҹаг һәрәкәтләримиздән белә дүшүндүјүмүз ҝөрүнә биләр. Сән һеч белә етмисән? ~ Ҝәл ҝөрәк һәвари Петер нә еләмишди.\nИса һәвариләринә дејәндә ки, тутулан заман һамы ону тәрк едәҹәк, Петер өзүнү өјүб демишди: ‘Һамы сәни атса да, мән атмајаҹағам!’ Анҹаг Петер јанылырды. О, өзүнә чох архајын иди. О, Исаны атды, анҹаг бу китабын 30-ҹу фәслиндә өјрәнәҹәјимиз кими, сонра ҝери гајытды (Матта 26:31—33).\nҜәл инди мүасир һәјатдан нүмунә чәкәк. Јәгин дәрсдә мүәллим сәнә вә синиф јолдашларына суал верир. Башга шаҝирдләр билмәдији һалда сән суаллара дәрһал ҹаваб версән, онда неҹә? Әлбәттә, суалларын ҹавабыны биләндә севинәҹәксән. Амма өзүнү суала ҝеҹ ҹаваб верәнләрлә мүгајисә етмәк јахшы һәрәкәт оларды? ~ Башгаларынын зәифлијини үзә вурараг өзүнү јахшы ҝөстәрмәјә чалышмаг, сәнҹә, дүзҝүн һәрәкәтдир? ~\nФәрисеј мәһз белә давранмышды. О, верҝијығандан јахшы олдуғу илә өјүнүрдү. Лакин Бөјүк Мүәллим фәрисејин јанылдығыны сөјләди. Дүздүр, кимсә һансыса иши башгасындан јахшы ҝөрә биләр. Амма бу о демәк дејил ки, о, доғрудан да һәмин адамдан јахшыдыр.\nӘҝәр сән башгасындан чох билирсәнсә, демәли, ондан јахшысан?\nБеләликлә, әҝәр биз башгаларындан чох билириксә, буна ҝөрә өзүмүзү өјмәлијик? ~ Ҝәл бир аз дүшүнәк. Бејнимизи биз өзүмүз јаратмышыг? ~ Јох, бејини бизә Аллаһ вериб. Үстәлик, билдикләримизин чохуну башгаларындан өјрәнмишик. Ола билсин, чох шеји китаблардан охумушуг, јахуд кимдәнсә ешитмишик. Лап тутаг ки, нәјинсә ҹавабыны өзүмүз тапмышыг, бәс нәјин сајәсиндә? ~ Бәли, Аллаһын бизә вердији бејини ишләтмәјин сајәсиндә.\nКимсә һансыса иши ҝөрмәк үчүн әлиндән ҝәләни едәндә јахшы оларды ки, ону өз сөзләринлә һәвәсләндирәсән. Она сөјлә ки, етдији иш сәнин хошуна ҝәлир. Һәтта она ҝөрдүјү иши даһа јахшы етмәјә көмәк дә едә биләрсән. Јәгин сән өзүн дә истәјәрдин ки, башгалары сәнин үчүн белә етсин, дүздүр? ~\nКимдәнсә ҝүҹлү олдуғумуза ҝөрә өјүнмәк нәјә ҝөрә дүзҝүн дејил?\nБәзи адамлар башгаларындан ҝүҹлүдүрләр. Тутаг ки, сән өз баҹындан вә ја гардашындан ҝүҹлүсән. Буна ҝөрә өјүнмәлисән? ~ Хејр. Бизи ҝүҹлү едән једијимиз јемәкләрдир. Һәмин јемәкләрин олмасы үчүн исә Аллаһ ҝүнәш, јағыш вә лазым олан башга шејләри верир, елә дејил? ~ Демәли, ҝүҹлү олдуғумуз үчүн Аллаһа миннәтдар олмалыјыг (Һәвариләрин ишләри 14:16, 17).\nКиминсә өзүнү өјмәси һеч биримизин хошуна ҝәлмир, дүз демирәм? ~ Ҝәл Исанын сөзләрини јадымызда сахлајаг: «Инсанларын сизинлә неҹә рәфтар етмәсини истәјирсинизсә, сиз дә онларла елә рәфтар един». Белә етсәк, һеч вахт Бөјүк Мүәллимин данышдығы әһвалатда өзүнү өјән фәрисејә бәнзәмәјәҹәјик (Лука 6:31).\nБир дәфә бир адам Исаны јахшы адландырды. Бөјүк Мүәллим нә ҹаваб верди? О деди: «Һә, дүз дејирсән, мән јахшыјам»? Јох, о елә демәди. Әксинә, деди ки, ‘Аллаһдан башга һеч ким јахшы дејил’ (Марк 10:18). Бөјүк Мүәллим камил олса да, өзүнү өјмәди. Әксинә, бүтүн иззәти Атасы Јеһоваја верди.\nБәс биз киминләсә өјүнә биләрик? ~ Бәли. Биз Јараданымыз Јеһова Аллаһла өјүнә биләрик. Ҝүнәш гүруб едәндә вә ја тәбиәтдә башга ҝөзәл шејләр ҝөрәндә биз јанымыздакы адама дејә биләрик: «Буну бизим ҝөзәл Аллаһымыз, Јеһова едиб!» Ҝәл һәмишә Јеһованын индијәдәк етдији вә бундан сонра едәҹәји мөһтәшәм шејләр һаггында данышмаға һазыр олаг.\nБу оғлан нә илә өјүнүр?\nӨјүнмәк вә ја ловғаланмаг һаггында бу ајәләрдә нә дејилдијини оху вә ҝөр нә үчүн биз өзүмүзү өјмәмәлијик: Сүлејманын мәсәлләри 16:5, 18; Јеремја 9:23, 24; 1 Коринфлиләрә 4:7 вә 13:4.\nИса Мәсиһ һәјаты боју сәккиз хүсусијјәти даим тәзаһүр етдирирди.


Q=12	C=4	SS=0	LS=4	PS=8	DC=0	LC=0	SD=0	BS=1	G0=24	G1=15	G2=12	DLID=az_RU	BODY=2 Салнамәләр 21 | Онлајн Мүгәддәс Китаб | Јени дүнја тәрҹүмәси\n2 Салнамәләр 21:1—20\nЈәһуда падшаһы Јәһурам (1—11)\nИлјас пејғәмбәрдән ҝәлән намә (12—15)\nЈәһурамын агибәти (16—20)\n21 Јәһушафат ата-бабаларына говушуб Давуд шәһәриндә ата-бабаларынын јанында дәфн олунду. Оғлу Јәһурам онун јеринә тахта чыхды.+ 2 Онун гардашлары, Јәһушафатын оғуллары бунлар иди: Әзрија, Јәһјил, Зәкәријјә, Әзрија, Микајыл вә Шәфәтај. Бунлар Исраил падшаһы Јәһушафатын оғуллары иди. 3 Јәһушафат онлара чохлу һәдијјәләр — гызыл, ҝүмүш вә башга гијмәтли әшјалар, һәмчинин Јәһудада гала-шәһәрләр+ бағышлады. Сәлтәнәти исә Јәһурама+ верди, чүнки о, илк оғул иди. 4 Јәһурам атасынын тахтында отурду. О, бүтүн гардашларыны, еләҹә дә Исраилдә бир нечә әмири гылынҹдан кечириб+ өз мөвгејини мөһкәмләндирди. 5 Јәһурам падшаһ оланда отуз ики јашында иди вә сәккиз ил Јерусәлимдә һакимијјәт сүрдү.+ 6 О, Әһәб евиндән оланлар кими, Исраил падшаһларынын јолу илә ҝетди,+ чүнки онун арвады Әһәбин гызы иди.+ Јәһурам Јеһованын бәјәнмәдији пис ишләр ҝөрүрдү. 7 Амма Јеһова гулу Давудла кәсдији әһд наминә+ Давудун нәслини мәһв етмәк истәмәди, чүнки О, Давуда сөз вермишди ки, онун вә оғулларынын чырағы һеч вахт сөнмәјәҹәк.+ 8 Онун дөврүндә әдумиләр Јәһудаја гаршы үсјан галдырыб+ үзәрләринә падшаһ гојдулар.+ 9 Јәһурам сәркәрдәләри вә ҹәнҝ арабалары илә Әдума кечди. О, ҝеҹә икән галхыб ону вә араба башчыларыны мүһасирәјә алан әдумиләри мәғлуб етди. 10 Лакин Әдум бу ҝүнә гәдәр Јәһудаја табе олмур. Һәмин вахт Либна+ да Јәһурама гаршы үсјан етди, чүнки о, ата-бабаларынын Аллаһы Јеһованы тәрк етмишди.+ 11 Һәмчинин Јәһуда дағларында сәҹдәҝаһлар+ дүзәлдиб Јерусәлим сакинләрини Аллаһа хәјанәтә сүрүкләмиш вә Јәһуданы јолдан чыхармышды. 12 Она Илјас+ пејғәмбәрдән бир намә ҝәлди. Намәдә јазылмышды: «Улу бабан Давудун Аллаһы Јеһова белә дејир: “Сән атан Јәһушафатын+ вә Јәһуда падшаһы Асанын+ јолу илә ҝетмирсән. 13 Исраил падшаһларынын јолу илә ҝедиб+ Јәһуданы вә Јерусәлим сакинләрини Әһәб еви кими хәјанәтә+ сөвг едирсән. Сән һәтта өзүндән јахшы олан гардашларыны, атанын оғулларыны да гәтлә јетирмисән.+ 14 Буна ҝөрә дә Мән Јеһова сәнин халгына, оғулларына, арвадларына вә мал-мүлкүнә ағыр зәрбә ендирәҹәјәм. 15 Сән исә чохлу хәстәлијә дүчар олаҹагсан, бағырсаг хәстәлијинә тутулаҹагсан, ҝетдикҹә хәстәлијин о гәдәр шиддәтләнәҹәк ки, ахырда бағырсагларын төкүләҹәк”». 16 Сонра Јеһова филиштлиләри+ вә һәбәшләрин гоншулуғунда јашајан әрәбләри+ Јәһурама гаршы галдырды.+ 17 Онлар Јәһудаја сохулуб падшаһын евини талан етдиләр,+ оғулларыны, арвадларыны апардылар. Тәкҹә падшаһын кичик оғлу Јәһәз* галды.+ 18 Бундан сонра Јеһова Јәһурамы сағалмаз бағырсаг хәстәлијинә мүбтәла етди.+ 19 Арадан ики ил кечди, хәстәлик үзүндән онун бағырсаглары төкүлдү. О, әзаб чәкә-чәкә өлдү. Јәһурамын ата-бабалары үчүн бухур јандыран халг онун үчүн бухур јандырмады.+ 20 Јәһурам падшаһ оланда отуз ики јашында иди вә сәккиз ил Јерусәлимдә һакимијјәт сүрдү. Һеч ким онун өлүмүнә һејифсиләнмәди. Ону Давуд шәһәриндә дәфн етдиләр,+ амма падшаһ гәбиристанлығында дәфн етмәдиләр.+\n2 Салнамәләр 21


Q=56	C=18	SS=0	LS=31	PS=12	DC=0	LC=0	SD=0	BS=1	G0=13	G1=10	G2=10	DLID=az_RU	BODY=2 Падшаһлар 21 | Онлајн Мүгәддәс Китаб | Јени дүнја тәрҹүмәси\n2 Падшаһлар 21:1—26\nЈәһуда падшаһы Мәнәссәнин әмәлләри (1—18)\nЈерусәлим дағылаҹаг (12—15)\nЈәһуда падшаһы Амун 19—26)\n21 Мәнәссә+ тахта чыханда он ики јашында иди вә әлли беш ил Јерусәлимдә һакимијјәт сүрдү.+ Анасынын ады Һәфсиба иди. 2 Мәнәссә Јеһованын бәјәнмәдији пис ишләр ҝөрдү, Јеһованын Исраил халгынын өнүндән говдуғу халгларын ијрәнҹ ишләрини тәкрар етди.+ 3 О, атасы Һизгијјәнин дағытдығы+ сәҹдәҝаһлары бәрпа етди, Исраил падшаһы Әһәб кими, Баал үчүн гурбанҝаһлар тикди, Ашера бүтләри дүзәлтди,+ сәма ордусуна сәҹдә гылыб гуллуг етди.+ 4 Јеһованын «адымы Јерусәлимдә јашадаҹағам» дедији јердә,+ Јеһованын мәбәдиндә гурбанҝаһлар тикди.+ 5 О, Јеһованын мәбәдинин ики һәјәтиндә+ бүтүн сәма ордусуна гурбанҝаһлар тикди.+ 6 Оғлуну одда јандырды, сеһрбазлыг етди, фала бахды,+ ҹиндарлар, бахыҹылар тәјин етди.+ Јеһованын бәјәнмәдији мәнфур ишләр ҝөрүб Ону тәһгир етди. 7 Мәнәссә дүзәлтдији Ашера ојма бүтүнү+ мәбәдә гојду. О мәбәдә ки, онун һаггында Јеһова Давуда вә оғлу Сүлејмана демишди: «Бу мәбәд вә Исраил гәбиләләринин шәһәрләри арасындан сечдијим Јерусәлим һәмишәлик адымы дашыјаҹаг.+ 8 Әҝәр исраиллиләр онлара вердијим бујруглара, гулум Мусанын вердији Гануна дәгигликлә әмәл етсәләр,+ бир дә онлары әҹдадларына вердијим өлкәдән дидәрҝин салмајаҹағам».+ 9 Анҹаг онлар гулаг асмадылар. Мәнәссә онлары јолдан чыхарды, онлары Јеһованын исраиллиләрин өнүндән јох етдији халглардан+ да бетәр ишләрә сүрүкләди. 10 Јеһова пејғәмбәрләри васитәсилә дејирди:+ 11 «Јәһуда падшаһы Мәнәссә бүтүн бу мәнфур ишләри ҝөрдүјү үчүн, өзүндән габаг јашајан амориләрдән+ дә бешбетәр даврандығы үчүн,+ ијрәнҹ бүтләрилә Јәһуданы ҝүнаһа сүрүкләдији үчүн 12 Исраилин Аллаһы Јеһова белә дејир: “Јерусәлимлә Јәһуданын башына елә бәла ҝәтирәҹәјәм ки,+ ешидәнләрин ики гулағы да ҹинҝилдәјәҹәк.+ 13 Сәмәријјәни+ өлчдүјүм өлчү ипи+ илә Јерусәлими дә өлчәҹәјәм, Әһәб еви үчүн ишләтдијим таразы* онун үчүн дә ишләдәҹәјәм,+ касаны неҹә силиб үзүстә гојурларса, Јерусәлими дә елә силәҹәјәм.+ 14 Ирсимдән галанлары атаҹағам,+ онлары дүшмән әлинә верәҹәјәм. Дүшмәнләр онлары талан едиб әсир апараҹаг.+ 15 Чүнки бәјәнмәдијим пис ишләр ҝөрдүләр, әҹдадлары Мисирдән чыхандан бу ҝүнәдәк Мәни тәһгир етдиләр”».+ 16 Мәнәссә Јеһованын бәјәнмәдији пис ишләр ҝөрәрәк Јәһуданы ҝүнаһа сүрүкләмәкдән әлавә, чохлу ҝүнаһсыз ган төкдү, Јерусәлими гана гәрг еләди.+ 17 Мәнәссәнин галан ишләри, бүтүн етдикләри, ҝүнаһлары Јәһуда падшаһларынын тарихи китабында јазылмышдыр. 18 Мәнәссә ата-бабаларына говушду, ону сарајындакы бағда, Үзза бағында дәфн етдиләр.+ Оғлу Амун онун јеринә тахта чыхды. 19 Амун+ тахта чыханда ијирми ики јашында иди вә ики ил Јерусәлимдә һакимијјәт сүрдү.+ Онун анасы јүтбәли Хәрузун гызы Мәсәлимәт иди. 20 Амун атасы Мәнәссә кими, Јеһованын бәјәнмәдији пис ишләр ҝөрдү,+ 21 атасынын јолу илә ҝетди, атасынын ибадәт етдији ијрәнҹ бүтләрә сәҹдә гылыб ибадәт етди.+ 22 О, ата-бабаларынын Аллаһы Јеһовадан үз дөндәрди, Јеһованын јолу илә ҝетмәди.+ 23 Амунун әјанлары суи-гәсд гуруб ону өз евиндә өлдүрдүләр. 24 Амма халг Амун падшаһа суи-гәсд гуранларын һамысыны өлдүрдү вә оғлу Јушијјәни онун јеринә тахта чыхарды.+ 25 Амун падшаһын галан ишләри, бүтүн етдикләри Јәһуда падшаһларынын тарихи китабында јазылмышдыр. 26 Ону Үзза бағындакы гәбриндә дәфн етдиләр.+ Оғлу Јушијјә+ онун јеринә тахта чыхды.\n^ Јахуд шагулу.\n2 Падшаһлар 21


Q=5	C=1	SS=1	LS=0	PS=1	DC=3	LC=0	SD=0	BS=2	G0=36	G1=29	G2=12	DLID=az_RU	BODY=Пејғәмбәрин јол боју вердији тәлимләр | Иса пејғәмбәрин һәјаты\nПејғәмбәрин јол боју вердији тәлимләр\nМӘТТА 8:19—22 ЛУКА 9:51—62 ЈӘҺЈА 7:2—10\nПЕЈҒӘМБӘРИН ГАРДАШЛАРЫ ОНА НЕҸӘ ЈАНАШЫР?\nПАДШАҺЛЫГ НАМИНӘ ХИДМӘТ ЕТМӘК НӘЈӘ ҜӨРӘ ВАҸИБДИР?\nБир мүддәт Иса пејғәмбәр јалныз Ҹәлиләдә тәблиғ едир. Јәһудијјәдән фәргли олараг, бурада хош хәбәр даһа јахшы гаршыланыр. Үстәлик, пејғәмбәр Јерусәлимдә оларкән шәнбә ҝүнү хәстә адамы сағалданда «јәһудиләр ону өлдүрмәк үчүн даһа чох фүрсәт ахтармаға башладылар» (Јәһја 5:18; 7:1).\nИнди ерамызын 32-ҹи илинин пајыз фәслидир, Чардаглар бајрамы јахынлашыр. Бу бајрам једди ҝүн давам едир, сәккизинҹи ҝүн исә тәмтәраглы јығынҹаг кечирилир. Чардаглар бајрамы әкин-бичин илинин битдијини ҝөстәрир. Бу вахт һамы чох севинир вә миннәтдарлыгларыны билдирирләр.\nИса пејғәмбәрин өҝеј гардашлары Јагуб, Шимон, Јусиф вә Јәһуда она: «Бурада галма, Јәһудијјәјә ҝет», — дејирләр. Јерусәлим өлкәнин дин мәркәзи сајылыр. Илдә үч дәфә кечирилән бајрамлар заманы бу шәһәрдә ајаг басмаға јер олмур. Пејғәмбәрин гардашлары бу сәбәбдән дејирләр: «Мәшһурлашмаг истәјән адам ҝизлиндә иш ҝөрмәз. Сән ки белә ишләр ҝөрүрсән, өзүнү нијә дүнјаја танытмырсан?» (Јәһја 7:3, 4).\nӘслиндә, Исанын бу дөрд гардашы онун Мәсиһ олдуғуна инанмырлар, амма истәјирләр ки, о, бајрама ҝетсин вә орадакы ҹамаата онун харигүладә гүдрәтини ҝөрсүн. Мәсиһ билир ки, бу тәһлүкәлидир. О дејир: «Дүнја мәнә нифрәт едир, чүнки мән онун ишләринин шәр олдуғуна шәһадәт едирәм. Анҹаг сизә нифрәт етмәсинә сәбәб јохдур. Сиз бајрама ҝедин. Мән исә ҝетмирәм, чүнки мәним вахтым һәлә ҝәлмәјиб» (Јәһја 7:5—8).\nГардашлары ҹамаатла ҝетдикдән бир нечә ҝүн сонра Иса пејғәмбәр шаҝирдләрлә бирҝә һеч кимин диггәтини ҹәлб етмәдән ҝизлинҹә јола дүшүр. Адамларын чоху Иордан боју јолла ҝедир, амма Иса пејғәмбәр шаҝирдләри илә кәсә ҝедән јолу сечиб Сәмәријјәнин ичиндән кечирләр. Иса пејғәмбәр шаҝирдләри илә Сәмәријјәдә галмаға јер тапмалыдырлар. Буна ҝөрә дә пејғәмбәр һазырлыг ҝөрүлсүн дејә, габагда адамларыны ҝөндәрир. Амма оранын ҹамааты биләндә ки, онлар Јерусәлимә, јәһудиләрин бајрамыны гејд етмәјә ҝедирләр, онлары гәбул етмирләр. Јагуб вә Јәһја гәзәбләнәрәк дејир: «Аға, истәјирсән дејәк ҝөјдән алов ҝәлиб бунлары мәһв етсин?» (Лука 9:54). Иса пејғәмбәр онлары белә бир тәклиф етдикләринә ҝөрә мәзәммәт едир. Сонра онлар башга јерә ҝедирләр.\nЈолда икән бир мирзә Иса пејғәмбәрә дејир: «Устад, сән һара ҝетсән, мән дә сәнин ардынҹа ҝедәҹәјәм». Пејғәмбәр ҹаваб верир: «Түлкүләрин дә, ҝөј гушларынын да јувасы вар, амма инсан Оғлунун башыны гојмаға белә, јери јохдур» (Мәтта 8:19, 20). Иса пејғәмбәр бунунла мирзәјә ҝөстәрир ки, онун давамчысы олса, мүхтәлиф чәтинликләрлә үзләшәҹәк. Амма, ҝөрүнүр, мирзә гүрурлу олдуғу үчүн бу ҹүр јашамағы өзүнә сыхышдырмыр. Буна ҝөрә һәр биримиз өзүмүздән сорушмалыјыг: «Иса пејғәмбәрин ардынҹа ҝетмәјә нә дәрәҹәдә һазырам?»\nИса пејғәмбәр башга бир адама белә дејир: «Ардымҹа ҝәл». Һәмин адам исә дејир: «Аға, иҹазә вер, әввәлҹә ҝедим атамы дәфн едим». Пејғәмбәр онун вәзијјәтиндән аҝаһ олдуғу үчүн она ҝөстәриш верир: «Гој өлүләр өз өлүләрини дәфн етсинләр, сән исә ҝет һәр јердә Аллаһын Падшаһлығыны тәблиғ ет» (Лука 9:59, 60). Ҝөрүнүр, бу адамын атасы һәлә сағдыр. Әҝәр о өлмүш олсајды, чәтин ки, оғлу инди Иса пејғәмбәрин јанында дуруб сөһбәт едәрди. Садәҹә бу адам һәјатында Аллаһын Падшаһлығыны һәр шејдән үстүн тутмаға һазыр дејил.\nЈерусәлимә ҝедән јолда даһа бир адам Иса пејғәмбәрә дејир: «Аға, сәнин ардынҹа ҝедәҹәјәм, амма иҹазә вер ҝедим әввәл евдәкиләрлә сағоллашым». Пејғәмбәр ҹаваб верир: «Әлини хышын үстүнә гојуб архадакы шејләрә бахан адам Аллаһын Падшаһлығына лајиг дејил» (Лука 9:61, 62).\nКим Иса Мәсиһин давамчысы олмаг истәјирсә, бүтүн диггәтини Аллаһын Падшаһлығынын ишләринә јөнәлтмәлидир. Әҝәр әкинчи һәмишә ирәли бахмырса, онун ачдығы шырым әјри-үјрү олаҹаг. Ишдир, о ҝеријә бахмаг үчүн әлиндәки хышы јерә гојарса, иш ләнҝијәҹәк. Ејнилә дә, киминсә ҝөзү ҝеридә, бу көһнә зәманәдә галарса, о, асанлыгла әбәди һәјат јолуну аза биләр.\nИса пејғәмбәрин дөрд өҝеј гардашы она неҹә јанашыр?\nСәмәријјәлиләр нә үчүн Иса пејғәмбәри говурлар вә Јагубла Јәһја нә етмәк истәјир?\nИса пејғәмбәрин јолдакы үч сөһбәти нә барәдәдир вә о, Аллаһа ибадәтлә бағлы нәји вурғулајыр?\nМүгәддәс Китабда Исанын аилә вәзијјәти барәдә конкрет һеч нә дејилмәдији үчүн биз онун евли олуб-олмадығыны һарадан билә-биләрик?


Q=2	C=2	SS=0	LS=0	PS=0	DC=0	LC=0	SD=0	BS=0	G0=28	G1=17	G2=5	DLID=az_RU	BODY=Nur-az.com - Өзләринә 190 манат верәк, ҝөрәк јашаја биләрләр?\nӨзләринә 190 манат верәк, ҝөрәк јашаја биләрләр?\nАзәрбајҹанда вәзијјәт чох аҹынаҹаглыдыр. Тәсәввүр един ки, халга дејирләр евдән бајыра чыхмајын. Туалетә ҝетмәк үчүн дә кимләрәсә смс јоллајыб иҹазә алмаг лазымдыр ки, иҹазә верин беш-алты дәгигә туалетдә ишим вар.\nАнҹаг иҹазә верирләр ки, јас мәҹлиси оланда бир-ики саатлыг бајыра чыхасан, јахуд зибил атмаға, аптекә филан ҝетмәк үчүн. Елә билирсиниз ки, тоја јох јаса иҹазә вермәклә ҝүја өлү саһибинин гәминә шәрик олмаға иҹазә верирләр? Һеч дә белә дејил. Дүздүр, бир јандан Азәрбајҹанда олан тој мәрасимләри үмумијјәтлә јығышдырылмалыдыр. Чүнки һарам мусиги, һарам сүфрәләрлә долу олур. Үстә ҝәл намәһрәм-мәһрәм гарышыб ојнајырлар. Амма һакимијјәтин дәрди бу дејил. Чүнки һакимијјәтин Аллаһындандыр (әҝәр Аллаһа инамлары варса) халг фәсад, һарам ичиндә боғулуб галсын. Затән бу һакимијјәт халгын гејрәтини гырмаг, мәнлијини мәһв етмәк үчүн вар.\nОна ҝөрә өлү јеринә ҝетмәји гадаған етмәјибләр ки, инсанлары да өлдүрмәк истәјирләр. Инди дејәрсиниз ки, әшши, бунун мәтләбә нә дәхли? Дәхлисини психолоҝијада ахтармаг лазымдыр.\nХалг артыг евиндә отурмаг истәмир. Әввәлдә халгы алдатдылар ки, евдә отурун ҝәтириб әрзаг, пул верәҹәјик. Дүздүр ки, халг бу јаланчы һакимијјәтә инанмыр. Амма илк әввәлләрдә һәм дедиләр ки, бунлар инсандыр, бу ҹүр чәтин вәзијјәтдә һеч олмаса бизә саһиб чыхарлар. Һәм дә ҹамаатын аз-чох пулу бир көшәдә-буҹагда вар иди. Үмид едиб дөшәк алтында сахладыглары пулдан, сојудуҹуда олан әрзагдан истифадә еләдиләр. Амма ҝөрдүләр ки, һәр шеј түкәниб, амма јаланчы вә сахтакар һакимијјәт халга бахмыр. Чүнки дүз үмид еләмәмишдиләр. Аталар јахшы дејиб ки, һакимијјәтә үмидли олан шамсыз, пулсуз, әрзагсыз галар. Аллаһа үмид етмәли идиләр. О да бу ҹүр олур ки, дашы әтәјиндән төкүб күчәләрә төкүлүр, һагларыны тәләб едирләр.\nИнди дәÂ инсанлара јаландан вәд верибләр ки, ҝүја 190 манат пул вериләҹәк. Инди дејин ҝөрәк беш-алты нәфәрдән ибарәт аилә 190 манатла неҹә јашасын. Бу мәбләғи Илһам Әлијев дә башда олмагла мәмурлара верәсән, бағлајасан онлары евә ҝөрәк неҹә доланырлар. О гәдәр дә ҝүҹлү иман әһли дејилик ки, евдә әли-голу бағлы отураг, Аллаһ өзү адам јетириб ағзымыза јемәк гојсун.\nУзун сөзүн гысасы, бајыра чыхсан вирусдан өләҹәксән, евдә галсан да аҹындан. Инди сечим халгындыр. Һәр бир һалда Аллаһа шүкүр вә тәвәккүл етмәк ҝәрәк.


Q=16	C=5	SS=2	LS=10	PS=2	DC=0	LC=0	SD=0	BS=3	G0=21	G1=17	G2=7	DLID=az_RU	BODY=Аллаһын Кәламыны дәриндән өјрәнин\nАЛЛАҺЫН КӘЛАМЫНДАКЫ ХӘЗИНӘ Дәнјал пејғәмбәр Мәсиһин зүһуру барәдә хәбәр вермишди\nМӘСИҺИ ҺӘЈАТЫ Аллаһын Кәламыны дәриндән өјрәнин\nАЛЛАҺЫН КӘЛАМЫНДАКЫ ХӘЗИНӘ Јеһова дүнја дөвләтләринин ҝәләҹәји барәдә хәбәр вермишди\nАЛЛАҺЫН КӘЛАМЫНДАКЫ ХӘЗИНӘ Хејирхаһлыг Јеһоваја хошдур. Бәс сизә?\nАЛЛАҺЫН КӘЛАМЫНДАКЫ ХӘЗИНӘ Әлиниздә оланын ән јахшысыны Јеһоваја верин\nМӘСИҺИ ҺӘЈАТЫ Јеһованы мәдһ етмәк үчүн јашајын!\n30 октјабр — 5 нојабр\nАЛЛАҺЫН КӘЛАМЫНДАКЫ ХӘЗИНӘ «Сизин оғулларыныз да, гызларыныз да пејғәмбәрлик едәҹәк»\nМәсиһи һәјаты вә ибадәти. Иш дәфтәри | Октјабр 2017\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Белиз креолу Бразилија жест дили Валенсија Вјетнам Галисија дили Гвинеа-Биссау креолу Гренландија Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мјанма Непал Ниас Нидерланд Ниуе Ниҝериа пиҹини Норвеч Понапе Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Фарер Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) абуа абуи адангме албан алман алур амһара аракуан ассам аукан африкаанс ачоли ашағы алман ајмара аҹа бамана баса (Камерун) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дајак (нгаҹу) дигорон дреһу дуала дхолуо еве едо ермәни есан естон ефик занде зулу ибан ибанаг ибинда ибо иврит илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) конкани (латын) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш ленҹе лингала лози ломве лувале луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел менде мизо михе миштек (Ҝерреро) монгол море навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве одиа окпе олу конзо оромо осетин отоми (Мескитал вадиси) пангасинан папјаменто (Күрасао) пиҹин (Камерун) полјак португал португал (португал) пәнҹаб румын рунјанкоре рус руторо санго сапотек (Истм) сапотек (Лачигуири) сарамаккан свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тотонак тохолабал тсва тсонга тумбука түрк түркмән умбунду урду уруунд урһобо ујғур (кирил) фарс фин фон франсыз хорват чавакано чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чуабо чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб өзбәк\nҺамымыз истәјәрдик ки, сынагларла үзләшәндә Дәнјал пејғәмбәр кими Аллаһа садиг галаг. Бәс она сәдагәтли олмаға нә көмәк етмишди? О, Аллаһын Кәламыны, һәмчинин пејғәмбәрләрин ҝәләҹәклә бағлы јаздығы ајәләри диггәтлә арашдырырды (Дн 9:2). Мүгәддәс Китабы өјрәнмәк бизә дә Аллаһа садиг галмаға көмәк едәҹәк. Чүнки Мүгәддәс Китабы өјрәнәндә Јеһованын вәдләринин јеринә јетәҹәјинә әминлијимиз артыр (Јш 23:14). Һәмчинин бизи ҝөзәл әмәлләрә тәшвиг едән гәлбимиздәки илаһи мәһәббәт ҝүҹләнир (Зб 97:10). Бәс бу мүталиәни неҹә апармаг лазымдыр? Ҝәлин, бир нечә мәсләһәти нәзәрдән кечирәк.\nНәји арашдырым? Кејфијјәтли Мүгәддәс Китаб мүталиәсинә јығынҹаг ҝөрүшүнә һазырлашмаг да дахилдир. Мүгәддәс Китабын һәфтәлик програм үзрә гираәтини даһа еффектив етмәк үчүн сизә гаранлыг галан мәгамлары дәриндән арашдырын. Бәзи баҹы-гардашлар Мүгәддәс Китабдакы пејғәмбәрликләри, мүгәддәс руһун бәһрәсинә дахил олан кејфијјәтләри, һәвари Булусун тәблиғ сәјаһәтләрини вә Јеһованын јаратдыглары илә бағлы мөвзулары арашдырыр. Мүгәддәс Китабла бағлы суалыныз јарананда һараса гејд един вә мүталиә кечирдијиниз ҝүн һәмин суалы арашдырын.\nМәлуматы һарада ахтарым? «Илаһи елмин инҹиләрини топламаға көмәк едән васитәләр» адлы видеоја бахын, орада бунун бир нечә үсулу ҝөстәрилир. Ахтарыш апармаг баҹарығынызы јохламаг үчүн «Дәнјал» китабынын 7-ҹи фәслиндә тәсвир олунан вәһши һејванларын һәр биринин һансы дөвләти тәмсил етдијини арашдырын.\nМүталиәјә нә гәдәр вахт ајырмаг лазымдыр? Иманымызын мөһкәм олмағыны истәјириксә, мүталиәни мүнтәзәм кечирмәлијик. Вахта ҝәлдикдә исә әввәл-әввәл вахты бир аз гыса етмәк олар, амма ҝет-ҝедә артырмаг лазымдыр. Мүгәддәс Китабы арашдырмағы хәзинә ахтармаға бәнзәтмәк олар; адам нә гәдәр чох ҹәваһир тапыр, бир о гәдәр чох ахтармаг истәјир (Мс 2:3—6). Беләҹә, Мүгәддәс Китаба иштаһаныз артаҹаг вә мүталиә һәјатынызын ајрылмаз һиссәси олаҹаг (1Бт 2:2).\nМүталиәни мараглы етмәк истәјирсинизсә, «Ојанын!» журналынын 2012-ҹи ил феврал сајынын 18—20 сәһифәләриндә (түрк) фајдалы мәсләһәтләр тапа биләрсиниз.\n«ДӘНЈАЛ» КИТАБЫНЫН 7-ҸИ ФӘСЛИНДӘ ТӘСВИР ОЛУНАН ВӘҺШИ ҺЕЈВАНЛАР НӘЈИ ТӘМСИЛ ЕДИР?\nДәнјал 7:8, 24 ајәләри неҹә јеринә јетди?\nНӨВБӘТИ МҮТАЛИӘНИЗДӘ АРАШДЫРЫН:\n«Вәһј» китабынын 13-ҹү фәслиндә тәсвир олунан һејванлар нәји тәмсил едир?\nМӘСИҺИ ҺӘЈАТЫ ВӘ ИБАДӘТИ. ИШ ДӘФТӘРИ Октјабр 2017


Q=32	C=0	SS=8	LS=20	PS=8	DC=0	LC=0	SD=0	BS=2	G0=21	G1=18	G2=13	DLID=az_RU	BODY=1 Јәһја 2 | Онлајн Мүгәддәс Китаб | Јени дүнја тәрҹүмәси\n1 Јәһја 2:1—29\nИса ҝүнаһларымызы өртән кәффарә гурбаныдыр (1, 2)\nАллаһын әмрләринә риајәт етмәк (3—11)\nКөһнә вә јени әһд (7, 8)\nЈығынҹаға мүраҹиәт (12—14)\nДүнјаны севмәјин (15—17)\nМәсиһ әлејһдары илә бағлы хәбәрдарлыг (18—29)\n2 Әзиз балаларым! Бунлары сизә јазырам ки, һеч бир ҝүнаһ иш тутмајасыныз. Әҝәр кимсә бир ҝүнаһ иш тутса, Атанын јанында салеһ олан Иса Мәсиһ+ кими јардымчымыз* вар. 2 О, тәкҹә бизим ҝүнаһларымызы+ дејил, бүтүн дүнјанын ҝүнаһларыны өртән+ кәффарә гурбаныдыр.+ 3 Әҝәр онун әмрләринә риајәт едириксә, демәли, ону таныјырыг. 4 «Мән ону таныјырам» дејиб онун әмрләринә риајәт етмәјән адам јаланчыдыр вә белә адамда һәгигәт јохдур. 5 Амма онун сөзүнә әмәл едән адамда Аллаһ мәһәббәти, доғрудан да, камиллијә чатмышдыр.+ Бунун сајәсиндә онунла вәһдәтдә олдуғумузу билирик.+ 6 Онунла вәһдәтдә олдуғуну дејән онун ҝетдији јолла јеримәлидир.+ 7 Әзиз гардашларым, мән сизә јени јох, лап әввәлдән алдығыныз көһнә әмри јазырам.+ Бу көһнә әмр ешитдијиниз сөздүр. 8 Бунунла белә, сизә јени әмр — һәм онун риајәт етдији, һәм дә сизин риајәт етдијиниз әмри јазырам, чүнки гаранлыг кечиб ҝедир, һәгиги нур исә артыг шәфәг сачыр.+ 9 Нурда олдуғуну сөјләјиб гардашына нифрәт едән+ адам һәлә дә гаранлыгдадыр.+ 10 Гардашыны севән нурда галыр+ вә ону бүдрәдәҹәк һеч нә јохдур. 11 Амма гардашына нифрәт едән гаранлыгдадыр вә гаранлыгда јеријир.+ Гаранлыг ҝөзләрини кор етдији үчүн о, һара ҝетдијини билмир+. 12 Сизә јазырам, әзиз балалар, чүнки онун ады наминә ҝүнаһларыныз бағышланыб.+ 13 Сизә јазырам, аталар, чүнки әзәлдән вар оланы танымысыныз. Сизә јазырам, ҹаванлар, чүнки сиз Шәрирә галиб ҝәлмисиниз.+ Сизә јазырам, ушаглар, чүнки сиз Атаны танымысыныз.+ 14 Сизә јазырам, аталар, чүнки сиз әзәлдән вар оланы танымысыныз. Сизә јазырам, ҹаванлар, чүнки сиз ҝүҹлүсүнүз,+ Аллаһын сөзү ичиниздәдир+ вә сиз Шәрирә галиб ҝәлмисиниз.+ 15 Дүнјаны вә дүнјадакы шејләри севмәјин.+ Дүнјаны севән адамын гәлбиндә Атаја мәһәббәт јохдур,+ 16 чүнки дүнјадакы һәр шеј — ҹисмин истәји,+ ҝөзләрин истәји+ вә варын нүмајишә гојулмасы* Атадан дејил, дүнјадандыр. 17 Дүнја өз истәкләри илә бәрабәр кечиб ҝедир,+ Аллаһын истәјини јеринә јетирән исә әбәди јашајыр.+ 18 Балалар, бу сон саатдыр. Ешитдијиниз кими, Мәсиһ әлејһдары ҝәлир+ вә артыг чохлу Мәсиһ әлејһдары пејда олуб.+ Бундан билирик ки, сон саатдыр. 19 Онлар арамыздан чыхыблар, лакин бизим кими дејилдиләр;+ әҝәр бизим кими олсајдылар, бизимлә галардылар. Онлар арамыздан она ҝөрә чыхдылар ки, һамынын бизим кими олмадығы мәлум олсун.+ 20 Сиз Мүгәддәс Аллаһ тәрәфиндән мәсһ олунмусунуз;+ һамыныз һәгигәти билирсиниз. 21 Сизә һәгигәти+ билмәдијиниз үчүн јох, әксинә, билдијиниз үчүн јазырам. Һәм дә она ҝөрә ки, һәгигәтдән јалан доғмур.+ 22 Исанын Мәсиһ олдуғуну инкар едән јаланчы дејилсә, бәс нәдир?+ Атаны вә Оғулу инкар едән Мәсиһ әлејһдарыдыр.+ 23 Оғулу инкар едән Ата илә вәһдәтдә дејил.+ Оғула инандығыны ачыг-ашкар ҝөстәрән+ исә Ата илә вәһдәтдәдир.+ 24 Сизә ҝәлинҹә, гој лап әввәлдән ешитдикләриниз сиздә јашасын.+ Лап әввәлдән ешитдикләриниз сиздә јашајарса, сиз һәм Оғул, һәм дә Ата илә вәһдәтдә галаҹагсыныз. 25 Үстәлик, Онун бизә вәди будур: әбәди һәјат.+ 26 Бүтүн бу јаздыгларым сизи аздырмаға ҹәһд ҝөстәрәнләр барәсиндәдир. 27 Сизә ҝәлдикдә исә, Ондан алдығыныз мәсһ+ сиздәдир вә кимсәнин сизи өјрәтмәсинә еһтијаҹ јохдур. Ондан алдығыныз мәсһ һәгигәтдир, јалан дејил, о сизә һәр шеји өјрәдир.+ О, сизи өјрәтдији кими, сиз дә сизи мәсһ едәнлә вәһдәтдә галын.+ 28 Беләликлә, әзиз балалар, онунла вәһдәтдә галын ки, о зүһур едәндә алныачыглыгла даныша биләк+ вә онун һүзуру* заманы өнүндә хәҹаләт чәкмәјәк. 29 Онун салеһ олдуғуну билирсинизсә, салеһ ишләр ҝөрәнин дә, Аллаһын өвлады олдуғуну билирсиниз.+\n^ Јахуд вәкилимиз.\n^ Јахуд инсанын өз вары илә ловғаланмасы.\n1 Јәһја 2


Q=28	C=14	SS=0	LS=9	PS=9	DC=0	LC=0	SD=0	BS=1	G0=17	G1=12	G2=9	DLID=az_RU	BODY=1 Падшаһлар 5 | Онлајн Мүгәддәс Китаб | Јени дүнја тәрҹүмәси\nЈарадылыш Чыхыш Лавилиләр Сајлар Ганунун тәкрары Јушә Һакимләр Рут 1 Ишмуил 2 Ишмуил 1 Падшаһлар 2 Падшаһлар 1 Салнамәләр 2 Салнамәләр Үзејир Нәһәмја Әстәр Әјјуб Зәбур Мәсәлләр Ваиз Нәғмәләр нәғмәси Әшија Әрәмја Мәрсијәләр Һизгијал Дәнјал Һушә Јуил Амус Әбдија Јунус Микә Наһум Һәбгуг Сәфәнја Һәггај Зәкәријјә Мәлаки Мәтта Марк Лука Јәһја Һәвариләрин ишләри Ромалылара 1 Коринфлиләрә 2 Коринфлиләрә Галатијалылара Ефеслиләрә Филиппилиләрә Колослулара 1 Салоникилиләрә 2 Салоникилиләрә 1 Тимутијә 2 Тимутијә Титуса Филимона Ибраниләрә Јагуб 1 Бутрус 2 Бутрус 1 Јәһја 2 Јәһја 3 Јәһја Јәһуда Вәһј 1 2 3 4 5 6 7 8 9 10 11 12 13 14 15 16 17 18 19 20 21 22\n1 Падшаһлар 5:1—18\nҺирам Сүлејмана тикинти материаллары ҝөндәрир (1—12)\nСүлејман тикинти үчүн ишчи топлајыр (13—18)\n5 Сур+ падшаһы Һирам Сүлејманын мәсһ едилиб атасынын јеринә падшаһ олдуғуну ешидәндә өз әјанларыны онун јанына ҝөндәрди. Һирам Давудун хәтрини чох истәјирди.+ 2 Сүлејман да Һирама хәбәр ҝөндәрди:+ 3 «Сәнә мәлумдур ки, атам Давуд Јеһованын адына ев тикә билмәди, чүнки Јеһова дүшмәнләри она мәғлуб едәнәҹән онлар һәр јандан онунла мүһарибә едирдиләр.+ 4 Инди Аллаһым Јеһова мәнә һәр тәрәфдән динҹлик вериб.+ Һеч бир мүгавимәт, әнҝәл јохдур.+ 5 Буна ҝөрә дә Јеһованын атам Давуда вәд етдији кими, Аллаһым Јеһованын адына ев тикмәк истәјирәм. О демишди: “Мәним адыма еви сәнин јеринә тахта чыхараҹағым оғлун тикәҹәк”.+ 6 Инди адамларына бујур, мәним үчүн Ливандан сидр ағаҹлары кәссинләр.+ Мәним хидмәтчиләрим сәнинкиләрлә бирликдә ишләјәр, мән дә сәнин хидмәтчиләринә тәјин етдијин мәбләғдә зәһмәт һаггы верәрәм. Сән билирсән ки, биздә сидонлулар кими ағаҹ кәсмәји баҹаран јохдур».+ 7 Һирам Сүлејманын тәклифини ешидәндә чох севинди вә деди: «Јеһоваја алгыш олсун! О, бу бөјүк халга рәһбәрлик еләмәк үчүн Давуда һикмәтли оғул вериб!»+ 8 О, Сүлејмана хәбәр ҝөндәрди: «Тәклифини алдым. Истәјини јеринә јетириб сәнә сидр вә ардыҹ ағаҹлары јоллајаҹағам.+ 9 Хидмәтчиләрим онлары Ливандан дәнизә ҝәтирәр, мән онлардан саллар дүзәлдиб дәнизлә дедијин јерә ҝөндәрәрәм. Орада онлары ајырарам, сән дә дашыјарсан. Бунун әвәзиндә ев әһлими истәдијим әрзагла тәмин едәрсән».+ 10 Беләҹә, Һирам Сүлејмана истәдији гәдәр сидр вә ардыҹ ағаҹы верди. 11 Сүлејман да Һирамын ев әһли үчүн 20 000 кор* буғда вә 20 кор халис зејтун јағы ҝөндәрди. Сүлејман Һирама һәр ил бунлары верирди.+ 12 Јеһова вәд етдији кими, Сүлејмана һикмәт верди.+ Һирамла Сүлејман сүлһдә идиләр, онлар сазиш бағламышдылар. 13 Сүлејман падшаһ бүтүн Исраилдән адамлар топлајыб үзәрләринә мүкәлләфијјәт гојду; 30 000 адам топланды.+ 14 Сүлејман һәр ај онлардан он минини нөвбә илә Ливана ҝөндәрирди. Онлар бир ај Ливанда, ики ај өз евләриндә галырдылар. Әдунирам+ мүкәлләфијјәтлиләрин нәзарәтчиси иди. 15 Сүлејманын 70 000 фәһләси, дағларда 80 000 даш кәсән+ ишчиси вар иди.+ 16 Һәмчинин Сүлејманын бу адамлара нәзарәт едән 3300 мәмуру вар иди.+ 17 Падшаһын әмринә әсасән, евин тәмәлини+ јонулмуш дашлардан+ гојмаг үчүн онлар бөјүк вә баһалы дашлары+ газыб чыхарырдылар. 18 Сүлејманын вә Һирамын иншаатчылары, һәмчинин ҝебаллылар+ дашлары кәсир, еви тикмәк үчүн шалбан вә дашлар һазырлајырдылар.\n^ Б14 әлавәсинә бах.\n1 Падшаһлар 5


Q=15	C=3	SS=3	LS=6	PS=3	DC=6	LC=0	SD=0	BS=2	G0=21	G1=12	G2=5	DLID=az_RU	BODY=Гарунун үсјаны вә Һарунун әсасы | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Еквадор жест дили Исвеч Италија жест дили Конго Литва Мјанма Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) нгабар ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тзелтал тотонак тохолабал тсва тсонга тумбука түрк уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб\nИсраиллиләр Јеһоваја үсјан едир\nБир мүддәт кечәндән сонра исраиллиләр сәһрада оланда Гарун, Датан, Абирам вә 250 нәфәр Мусаја гаршы үсјан галдырырлар. Онлар Мусаја дејирләр: «Әлиндән боғаза јығылмышыг! Хејир ола бизим башчымыз сән, баш каһин исә Һарун олмалыдыр? Јеһова тәкҹә сәнинлә вә Һарунла дејил, һәр биримизләдир». Онларын бу һәрәкәтиндән Јеһованын хошу ҝәлмир. Јеһова бу һәрәкәти Өзүнә гаршы үсјан сајыр!\nМуса Гаруна вә тәрәфдарларына дејир: «Бухурданыныза бухур төкүб сабаһ Һүзур чадырына ҝәлин. Јеһова кими сечдијини ҝөстәрәҹәк».\nСәһәри ҝүн Гарун вә 250 нәфәр Һүзур чадырында Муса илә ҝөрүшүрләр. Онлар каһинләрмиш кими бухурданлары јандырырлар. Јеһова Муса илә Һаруна дејир: «Гарун вә адамларынын јанындан узаглашын».\nГарун Һүзур чадырына Мусанын јанына ҝәлсә дә, Датан, Абирам вә онларын аиләси ораја ҝәлмирләр. Јеһова Аллаһ исраиллиләрә дејир ки, Гарун, Датан вә Абирамын чадырларындан узаглашсынлар. Исраиллиләр дә ҹәлд орадан узаглашырлар. Датан, Абирам вә онларын аиләси исә чадырларынын габағында дурурлар. Гәфилдән јер араланыр вә онлары удур! Һүзур чадырынын гаршысына ҝөјдән од дүшүб Гаруну вә 250 нәфәри јандырыр.\nСонра Јеһова Муса пејғәмбәрә дејир: «Һәр гәбиләнин башчысынын әсасыны ҝөтүрүб, үстләринә адларыны јаз. Анҹаг Лави гәбиләсинин әсасынын үстүнә Һарунун адыны јаз. Сонра онлары Һүзур чадырына гој. Кимин әсасы тумурҹугласа, демәли, ону сечмишәм».\nСәһәриси ҝүн Муса пејғәмбәр бүтүн әсалары ҝөтүрүб башчылара ҝөстәрир. Һарунун әсасы тумурҹуглајыб, чичәк ачыр. Беләҹә, Јеһова Һаруну баш каһин сечдијини ачыг-ашкар ҝөстәрир.\n«Сизә рәһбәрлик едәнләрә итаәт един, онлара табе олун» (Ибраниләрә 13:17)\nСуаллар: Гарун вә тәрәфдарлары нијә Мусаја гаршы үсјан едир? Јеһованын Һаруну баш каһин сечдијини һарадан билирик?\nСајлар 16:1—17:13; 26:9—11; Зәбур 106:16—18\nГарун үсјан галдырыр\nОнун үсјаны, һәгигәтән, Мусаја вә Һаруна гаршы иди, јохса башга биринә?\nОнун сәһвләриндән ибрәт ҝөтүрмәлијик\nМүгәддәс Китаб персонажларыны рәнҝлә вә Гарунун һекајәсини ҹанландыр


Q=10	C=5	SS=5	LS=0	PS=5	DC=0	LC=0	SD=0	BS=0	G0=13	G1=11	G2=7	DLID=az_RU	BODY=Дәниз самурунун хәзи | Јарадылыш, јохса тәкамүл мөҹүзәси?\nСОЈУГ суларда јашајан бир чох мәмәли һејванлар дәриалты пиј тәбәгәсинин галынлығы сајәсиндә бәдәнләрини исти сахлаја билирләр. Дәниз самуру исә башга бир изолјасија үсулунун — галын хәзин сајәсиндә исти галыр.\nМәлумат. Дәниз самурунун хәзиндәки түкләр диҝәр мәмәли һејванларынкы илә мүгајисәдә даһа сыхдыр. Дәрисинин һәр квадрат сантиметриндә 155 000 түк вар. Дәниз самуру үзәркән дәрисинин түкләри бәдәнинә јахын наһијәдә һава тәбәгәси јарадыр. Һава изолјасија ролуну ојнајараг сојуг сујун һејванын дәриси илә бирбаша тәмасынын гаршысыны алыр. Бунун сајәсиндә бәдәнин температуру сабит галыр.\nАлимләр инаныр ки, дәниз самурунун хәзиндән өјрәниләси чох шеј вар. Белә ки, онлар түкләри мүхтәлиф узунлугда вә түкләр арасы мәсафәси фәргли олан бир сыра сүни хәзләр һазырлајараг үзәриндә тәҹрүбәләр апарыблар. Нәтиҹәдә, белә гәнаәтә ҝәлибләр ки, «түкләр нә гәдәр сых вә узун оларса, дәринин сәтһи бир о гәдәр сукечирмәз вә гуру галар». Бир сөзлә, дәниз самурлары, сөзүн әсл мәнасында, өз мүкәммәл хәзләри илә өјүнә биләрләр.\nАлимләр үмид едир ки, онларын тәдгигатлары сукечирмәз материалларын истеһсалы саһәсиндә инкишафа сәбәб олаҹаг. Кимсә дүшүнә биләр ки, сојуг суларда үзмәли олан инсанлар дәниз самурунун хәзинә охшар түклү далғыҹ костјумлары ҝејинсәләр, даһа јахшы олар.\nНеҹә фикирләширсиниз? Дәниз самурунун сојугкечирмәз хәзи тәкамүл нәтиҹәсиндә јараныб, јохса јарадылыш мөҹүзәсидир?\nҜүмүшү сәһра гарышгасынын зиреһи


Q=20	C=10	SS=7	LS=7	PS=3	DC=0	LC=0	SD=0	BS=1	G0=51	G1=34	G2=15	DLID=az_RU	BODY=Лука 10 | Онлајн Мүгәддәс Китаб | Јени дүнја тәрҹүмәси\nИса 70 шаҝирдини тәблиғә ҝөндәрир (1—12)\nТөвбә етмәјән шәһәрләрә вај олсун! (13—16)\n70 шаҝирд ҝери гајыдыр (17—20)\nҺәлимләрә лүтф ҝөстәрдији үчүн Иса Аллаһы мәдһ едир (21—24)\nХејирхаһ сәмәријјәли һагда мәсәл (25—37)\nИса Марта илә Мәрјәмин јанына ҝәлир (38—42)\n10 Бүтүн бунлардан сонра Аға даһа јетмиш шаҝирд тәјин едиб онлары ҝедәҹәји һәр шәһәрә, һәр јерә өзүндән габаг ики-ики+ ҝөндәрди. 2 О, шаҝирдләрә деди: «Бәли, мәһсул бол, бичинчи исә аздыр. Буна ҝөрә дә бичин Саһибинә јалварын ки, мәһсулу јығмаға бичинчи ҝөндәрсин.+ 3 Ҝедин. Мән сизи ҹанаварлар арасына гузу кими ҝөндәрирәм.+ 4 Өзүнүзлә пул кисәси, һејбә, сәндәл ҝөтүрмәјин+ вә јолда һеч кәслә гуҹаглашыб ҝөрүшмәјин. 5 Һансы евә ҝирсәниз, әввәлҹә дејин: “Бу евә салам олсун*!”+ 6 О евдә сүлһсевәр бир адам олмаса, диләдијиниз сүлһ сизә гајыдаҹаг. Әҝәр олса, онун үзәриндә галаҹаг. 7 О евдә галын.+ Габағыныза нә гојсалар јејин, ичин,+ чүнки зәһмәткеш әмәкһаггына лајигдир.+ Бир еви гојуб башга евә кечмәјин. 8 Һәр һансы бир шәһәрә ҝирәндә сизи орада гәбул етсәләр, габағыныза гојулан шејләри јејин, 9 о шәһәрдәки хәстәләри сағалдын вә онлара: “Аллаһын Падшаһлығы јахындыр”, — дејин.+ 10 Һансы шәһәрдә ки сизи гәбул етмәдиләр, онун баш күчәләринә чыхыб дејин: 11 “Һәтта шәһәриниздән ајағымыза јапышан тозу да сизә гаршы шәһадәт олараг чырпырыг.+ Анҹаг јадынызда галсын, Аллаһын Падшаһлығы јахындыр”. 12 Билин вә аҝаһ олун, Һөкм ҝүнү Сәдумун ҹәзасы о шәһәринкиндән јүнҝүл олаҹаг.+ 13 Вај һалына, Хорәзин! Вај һалына, Бејтсәјда! Чүнки сиздә едилмиш гүдрәтли ишләр Сур вә Сидон шәһәрләриндә едилсәјди, онлар чула бүрүнүб күл ичиндә отурараг чохдан төвбә етмишдиләр.+ 14 Буна ҝөрә дә Һөкм ҝүнү Сурла Сидон шәһәрләринин ҹәзасы сизинкиндән јүнҝүл олаҹаг. 15 Еј Кәфәрнаһум, елә билирсән, ҝөјләрә гәдәр јүксәләҹәксән? Хејр! Бирбаша Мәзара* дүшәҹәксән! 16 Сизә гулаг асан мәнә дә гулаг асыр.+ Сизи рәдд едән мәни дә рәдд едир. Мәни рәдд едән исә мәни ҝөндәрәни дә рәдд едир».+ 17 Бундан бир гәдәр сонра јетмиш шаҝирд севинҹ ичиндә гајыдыб дедиләр: «Аға! Сәнин адыны чәкәндә ҹинләр дә бизә бојун әјирләр!»+ 18 Иса деди: «Шејтанын ҝөјдән илдырым кими дүшдүјүнү+ ҝөрүрәм. 19 Мән сизә иланлары вә әгрәбләри тапдаламаг һөкмү, һәмчинин дүшмәнин бүтүн ҝүҹү үзәриндә сәлаһијјәт вермишәм.+ Сизә һеч бир шеј зәрәр вура билмәз. 20 Анҹаг ҹинләрин* сизә бојун әјдијинә ҝөрә јох, адынызын ҝөјләрдә јазылдығына ҝөрә севинин».+ 21 О ан Иса мүгәддәс руһла долду вә севинҹдән ҹуша ҝәлиб деди: «Ата, еј јерин, ҝөјүн Саһиби! Һамынын гаршысында Сәнә шүкүр едирәм, чүнки бунлары һикмәтли вә ағыллы адамлардан+ бәрк-бәрк ҝизләдиб көрпәләрә ачдын. Бәли, Ата, Сән белә мәсләһәт билдин.+ 22 Һәр шеји Атам мәнә вериб. Оғулу Атадан савајы һеч ким танымыр. Атаны да Оғулдан+ савајы вә Оғулун танытмаг истәдији адамдан савајы һеч кәс танымыр».+ 23 Иса буну дејиб шаҝирдләринә тәрәф дөндү вә ајрыҹа онлара деди: «Сизин ҝөрдүјүнүзү ҝөрән ҝөзләр нә хошбәхтдир!+ 24 Инанын, бир чох пејғәмбәр вә падшаһ сизин ҝөрдүјүнүзү ҝөрмәји арзуламыш, амма ҝөрмәмишдир,+ ешитдикләринизи ешитмәк истәмиш, амма ешитмәмишдир». 25 Бир гануншүнас Исаны сынамаг үчүн ајаға галхыб сорушду: «Устад, әбәди һәјаты алмаг үчүн нә етмәлијәм?»+ 26 Иса ҹаваб верди: «Ганунда нә јазылыб? Неҹә баша дүшүрсән?» 27 О, ҹавабында деди: «“Аллаһын Јеһованы бүтүн гәлбинлә, бүтүн варлығынла, бүтүн ағлынла вә вар ҝүҹүнлә сев”+ вә “башгасыны өзүнү севдијин кими сев”».+ 28 Иса она деди: «Дүз дедин: “Һәмишә белә ет, онда әбәди һәјаты алаҹагсан”».+ 29 Лакин бу адам өзүнә бәраәт газандырмаг+ үчүн Исадан сорушду: «Бәс мән кими севмәлијәм?» 30 Иса ҹаваб верди: «Бир адам Јерусәлимдән Әриһаја енирди. Јолда гулдурларын әлинә дүшдү. Гулдурлар ону сојундуруб дөјдүләр, өлүмҹүл һалда гојуб ҝетдиләр. 31 Бу вахт бир каһин дә о јолла ҝедирди, лакин ону ҝөрдүкдә јолун о тајына кечиб ҝетди. 32 Һабелә бир лавили дә һәмин јерә чатыб ону ҝөрәндә јолун о бири тәрәфинә кечиб ҝетди. 33 О јол илә бир сәмәријјәли+ дә ҝедирди. О, һәмин јерә чатанда бу адамы ҝөрдү. Она јазығы ҝәлди. 34 Јахынлашыб онун јараларына јағ вә шәраб төкдү, јараларыны сарыды. Сонра ону өз ешшәјинә миндириб бир карвансараја ҝәтирди вә орада онун гајғысына галды. 35 Ертәси ҝүн сәмәријјәли ики динар* чыхарыб карвансара саһибинә верди вә деди: “Бу адама јахшы бах, артыг хәрҹин чыхса, гајыданда өдәјәрәм”. 36 Сәнҹә, бу үч нәфәрдән һансы бири гулдурларын әлинә дүшмүш адама мәһәббәт+ ҝөстәрди?» 37 О ҹаваб верди: «Она мәрһәмәт ҝөстәрән».+ Иса она деди: «Ҝет, сән дә белә елә».+ 38 Онлар јолларына давам едәркән Иса бир кәндә ҝирди. Бурада Марта+ адлы бир гадын ону евинә дәвәт етди. 39 Бу гадынын баҹысы Мәрјәм Ағанын ајаглары јанында отуруб она гулаг асырды. 40 Мартанын исә башы биш-дүшә бәрк гарышмышды. О јахынлашыб деди: «Аға, баҹым мәни тәк гојуб көмәк еләмир, нијә она бир сөз демирсән? Она де ки, дуруб мәнә көмәк етсин». 41 Аға она деди: «Марта, Марта, сән чох шејә ҝөрә нараһат олуб өзүнү јорурсан. 42 Әслиндә, инсана аз шеј лазымдыр, һәтта бир шеј дә кифајәт едәр. Мәрјәм өзүнә јахшы пај сечиб+ вә бу, ондан алынмајаҹаг».\n^ Јахуд сүлһ олсун.\n^ Јун. һадес. Лүғәтә бах.\n^ Һәрфән: руһларын.


Q=20	C=6	SS=6	LS=13	PS=0	DC=0	LC=0	SD=0	BS=3	G0=3	G1=3	G2=3	DLID=az_RU	BODY=Mart 29, 2017 - 6:30 AM Хәбәрин коду : 820591 Мәнбә : ABNA- Xəbər Agentliyi "tekadamdevrimi.com"-a istinadla Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Түркијәнин “ТВ НЕТ” телеканалында түрк арашдырмачы вә јазар Мустафа Армаған мараглы бир факты ачыглајыб. Белә ки, бу факт заманында Ататүрк тәрәфиндән Ленинә јазылмыш мәктубда өз әксини тапыб.\nАтатүрк имзалы Ленинә јазылан бир мәктубун 1964-ҹү илә гәдәр бир чох китабларда ҝизли сахландығы вә ја һәмин маддәдә јазыланларын ҝөстәрилмәјәрәк верилдији билдирилиб.\nҺәмин мәктуб Түркијә Бөјүк Милләт Мәҹлисинин Москва совет һөкумәтинә “биринҹи тәклифнамәси” ады илә таныныр.\nТарихчи мәктубун сонракы сәһифәләрини охујараг бу ҹүмләни гејд едиб: “5 милјон рубл гаршылығында Түркијә өз әли илә Азәрбајҹаны Советләрә сатыб.”\nГејд едәк ки, Мустафа Армағанын ачыгладығы факт доғрудур вә һәмин сәнәд Түрк Ингилаб Тарихи Институту Архиви 132/19543, сајфа 13-дә јер алмагдадыр. Бундан башга Ататүрк Араштырма Меркези Башканлығы, Ататүрк’үн Тамим, Телҝраф ве Бејаннамелери, Түрк Тариһ Куруму Басымеви, Анкара 1991, сајфа 318. мәнбәсиндә дә бу телеграф мөвҹуддур.\nҺәмин телеграфын оржинал мәтни будур:\n1- Емперјалист Һүкүметлер алејһине 26 Нисан 1920 һарекаты ве бунларын таһаккүм ве есарети һаккында булунан мазлум инсанларын куртулмасы амаҹыны ҝүден Болшевик Русларла ишбирлиғи ве һарекаты кабул едијоруз.\n2- Болшевик кувветлери Ҝүрҹистан үзерине аскери һарекат јапар вејаһут такип едеҹеғи сијасет ве ҝөстереҹеғи тесир ве нүфусла Ҝүрҹистан'ын да Болшевик иттифакына даһил олмасыны ве ичлериндеки Инҝилиз кувветлерини чыкармак үзере, бунлар алејһине һареката башламасыны темин едерсе Түркије Һүкүмети де емперјалист Ермени Һүкүмети үзерине аскери һарекат иҹрасыны ве Азербајҹан Һүкүметини де Болшевик девлетлер зүмресине итһал етмеји тааһһүт ејлер. (Јәни, Азәрбајҹан һөкумәтини дә болшевик дөвләтләр групуна дахил етмәјә сөз верирәм).\n3- Еввела, милли топракларымызы ишҝал алтында булундуран емперјалист кувветлери тарт ве илериде емперјализм алејһине вуку булаҹак мүштерек мүҹаделемиз ичин даһили кувветлеримизи орҝанизе еттирмек үзере шимдилик илк таксит оларак беш милјон алтынын ве карарлаштырылаҹак миктарда ҹепһане весаире һарп весаити ве сыһһије малземесинин ве јалныз доғуда һарекат иҹра едеҹек кувветлер ичин ерзакын Рус Совјет Ҹумһуријетинҹе темини риҹа олунур.\nЈүксек һүрметлеримин ве самими дујҝуларымын кабулүнү риҹа ејлерим.\nТ.Б.М.М. Реиси Мустафа Кемал”\nГејд етмәлијик ки, Мустафа Камал Ататүрк тәкҹә Әнвәр вә Нуру Пашаларын дәстәји илә гурулан ҹүмһуријјәтин јыхылмасы илә кифајәтләнмәди. Мустафа Камал Паша вәфат едәнә гәдәр Азәрбајҹан Демократик Ҹүмһуријјәтинин гуруҹулары, хүсусилә Мәммәд Әмин Рәсулзадә Түркијәдә “арзуолунмаз шәхс” елан олунмушдулар.


Q=60	C=20	SS=0	LS=40	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=06 Нојабр 2021\nРусија Президенти Владимир Путинин сүни интеллект технолоҝијаларындан истифадә едәрәк актив шәкилдә силаһ һазырламағы планлашдырдығына даир ачыгламалары Пентагону тәшвишә салыб.\nБу барәдә Петер Сучиунун "Нәшнл Интерест"дә дәрҹ олунан мәгаләсиндә билдирилиб.\nМүәллиф гејд едиб ки, Русијанын јүксәк дәгигликли силаһлары, пилотсуз учуш апаратлары, еләҹә дә һәрби әмәлијјатларын әлагәләндирилмәси, стратежи гәрарларын гәбулу вә дүшмән рабитәсинә тәзјиг системләри саһәсиндә ирәлиләјишләри АБШ-ын марагларына бөјүк зәрбә вура биләр:\n"Дәниз Анализи Мәркәзи тәрәфиндән бу илин әввәлиндә дәрҹ едилмиш "Русијада Сүни Интеллект вә Мухтаријјәт" һаггында һесабата әсасән, бу ҝүн мүхтәлиф инкишаф мәрһәләләриндә сүни интеллектлә ишләјән 150-дән чох һәрби систем мөвҹуддур".\nЕксперт вурғулајыб ки, Русија вә Чин арасында јүксәк технолоҝијалар саһәсиндә ҝетдикҹә сых әмәкдашлыг Америка үчүн хүсуси тәһлүкә јарадыр:\n"АБШ үчүн даһа горхулу олан одур ки, Русијанын сәјләри һәм дә Чинлә јүксәк технолоҝијалы әмәкдашлыға әсасланыр. Чин үмумијјәтлә јүксәк технолоҝијалар вә хүсусән дә сүни интеллект саһәсиндә Русија үчүн әсас тәрәфдашдыр".\n1490 дәфә бахылыб


Q=100	C=71	SS=0	LS=14	PS=100	DC=0	LC=0	SD=0	BS=1	G0=6	G1=4	G2=0	DLID=az_RU	BODY=������� �� �Ѻ�ҧ��� CSR Award2012\n������� �� �Ѻ�ҧ��� CSR Award�����ͧ�� 㹰ҹ�ͧ��ø�áԨ�����ѧ��\n��°����Ե�� ������ (���) �ͧ������ü��Ѵ����˭� ������� �� ��д�ɨҡ�ѹ������Ŵ�š��͹ �Ѻ�ҧ��� Hong Kong CSR Award 2012 ���չ��ʵ�࿹ ��(����) ��¡��Ҥ���ͧ���Ũ�ʵԡ�� ������õ��繼���ͺ ��觴������ �� ���Ѻ���͡㹰ҹ�ͧ��÷����������Ǵ��������ѧ��������á��������Թ��áԨ ���繼�����������١�鹡�д�ɺ��ѹ�� ���Ѳ�����ɰ�Ԩ �ѧ���������Ǵ�������ҧ����׹ ���ҧ�������������Ѻ�ɵáá��� 1.5 ��ҹ�������� ��Ъ���Ŵ�š��͹ ���¡��������鹷�����������Ѻ��鹷����ҧ�������������ª�� �¡�͹˹�ҹ�� ������� �� ������Ѻ�ҧ��� Asian CSR Awards2011 㹰ҹ�ͧ��÷����¢�Ѵ�����ҡ�������� �ҡ����ȿ��Ի�Թ�� ����������� �� ��д�ɨҡ�ѹ�ҡ����繷�����ѡ������Ѻ�������Ѻ�ҡ�����š\n5 �����ʹ���� �����!'���� �ѭ���'���ª��Ե����\n��ҹ���˹���\t���Ǵ�ǹ 19:34 �. �Ŵ��͵��ҹ��͡�Ҧ����ŧ����١��д����ͧ�Ѻ2Ⱦ 19:27 �. ��§��«���Ἱ�Ѻ��ʹԹ���� 19:20 �. ��.3��ͪ����صè��.���ᴹ����������Ѻ�Ҫ��� 19:02 �. �آ���ѹ����駻�оѹ�쾧���繻�иҹ����ष��ա���� 19:01 �. ��Ǻ�ҹ�����ͧ�͹�ӾԸպǪ��� 18:51 �. �Ǻᢡ��� ���Թ��ҹ�� 1.5 ���� ��ҹ���˹���\t���Ѵ�֡��Ѻ�ѹ���


Q=9	C=4	SS=4	LS=0	PS=4	DC=0	LC=0	SD=0	BS=0	G0=16	G1=14	G2=6	DLID=az_RU	BODY=Дөври ҹырҹырама | Тәкамүл, јохса јарадылыш мөҹүзәси?\nДөври ҹырҹыраманын һәјат дөвријјәси\nҸЫРҸЫРАМА ҝөрүнүшҹә чәјирткәни хатырладан һәшәрат нөвүдүр. Она Антарктидадан башга бүтүн гитәләрдә раст ҝәлмәк мүмкүндүр. Ҹырҹырамаларын хүсуси нөвү олан дөври ҹырҹырамаларын исә вәтәни Шимали Америкадыр. Онлар узун илләрдир ки, биологлары һејран гојур.\nМәлумат. Јазда гәфләтән милјонларла дөври ҹырҹырамалар пејда олур, онларын өмрү бир нечә һәфтә давам едир. Бу гыса вахт әрзиндә онлар дәриләрини дәјишир, гулагбатырыҹы тәрздә «ҹырылдајыр», учур, төрәјир, сонра исә өлүрләр. Мараглыдыр ки, нөвбәти нәсил, нөвүндән асылы олараг, 13 вә ја 17 ил сонра пејда олур. Бәс бу вахт әрзиндә бу һәшәратларла нә баш верир?\nБу суала ҹаваб тапмаг үчүн дөври ҹырҹыраманын гејри-ади һәјат дөвријјәсини билмәк лазымдыр. Пејда оландан тәхминән бир һәфтә сонра јеткин һәшәратлар ҹүтләшир вә диши һәшәрат ағаҹ будагларында 400—600 әдәд јумурта гојур. Бундан сонра һәмин һәшәратлар өлүр. Нөвбәти бир нечә һәфтә әрзиндә бу јумурталардан чыхан јени сүрфәләр будагдан јерә дүшүр, торпагда јува газыр вә беләҹә онларын јералты һәјатлары башлајыр. Онлар нечә илләр әрзиндә бурада кол биткиләринин вә ағаҹларын көкләриндәки мајеләри сормагла јашајырлар. 13 вә ја 17 илдән сонра јеткинләшән јени нәсил јерин алтындан чыхыр вә бу просеси тәкрарлајыр.\n«Тәбиәт» адлы журналдакы бир мәгаләдә дејилир ки, бу ҹырҹырамаларын мүрәккәб һәјат дөвријјәси «әсирләрдир ки, алимләри чашбаш гојуб... Һәтта инди дә, ентомологлар бу һәшәратларын гејри-ади һәјат дөвријјәсинин неҹә инкишаф етдијини анламаға чалышырлар» («Nature»). Һејванат аләминдә бу, сирр олараг галыр.\nНеҹә фикирләширсиниз? Дөври ҹырҹырамаларын һәјат дөвријјәси тәкамүл нәтиҹәсидир, јохса јарадылыш мөҹүзәси?


Q=11	C=3	SS=0	LS=3	PS=3	DC=0	LC=0	SD=0	BS=1	G0=51	G1=34	G2=17	DLID=az_RU	BODY=Һәвариләрин ишләри 19 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 19:1—41\nБулус Ефесдә; бәзиләри Исанын ады илә вәфтиз олунур (1—7)\nБулусун тәлимләри вә фәалијјәти (8—10)\nҸинләрин тәсиринә рәғмән Аллаһын сөзү јајылыр (11—20)\nЕфесдә гијам (21—41)\n19 Аполлос+ Коринфдә икән Булус дахили бөлҝәләрдән кечәрәк Ефесә+ ҝәлди. Орада бир нечә шаҝирд тапыб 2 онлара деди: «Иман едәндә мүгәддәс руһ алмышдыныз?»+ Онлар ҹаваб вердиләр: «Биз мүгәддәс руһ һаггында ешитмәмишик». 3 Булус сорушду: «Јахшы, онда һансы вәфтизлә вәфтиз олунмусунуз?» Онлар дедиләр: «Јәһјанын етдији вәфтизлә».+ 4 Булус деди: «Јәһја инсанлары төвбә рәмзи олан вәфтизлә вәфтиз едирди.+ Онлара дејирди ки, өзүндән сонра ҝәләнә, јәни Исаја иман етсинләр».+ 5 Шаҝирдләр буну ешидәндә Аға Исанын ады илә вәфтиз олундулар. 6 Булус әлләрини онларын үзәринә гојанда үзәрләринә мүгәддәс руһ енди.+ Онлар башга дилләрдә данышмаға вә пејғәмбәрлик етмәјә башладылар.+ 7 Орада тәхминән он ики нәфәр киши вар иди. 8 Булус үч ај әрзиндә синагогда+ ҹәсарәтлә данышырды. О, Аллаһын Падшаһлығы һаггында инандырыҹы дәлилләр ҝәтирир, мәрузәләр сөјләјирди.+ 9 Амма бәзиләри инадкарлыг ҝөстәриб иман етмәјәндә вә һамынын габағында бу јолу+ тәһгир едәндә Булус онлардан ајрылды.+ О, шаҝирдләри өзү илә ҝөтүрдү вә һәр ҝүн Тиранын мәктәбиндә мәрузәләр сөјләмәјә башлады. 10 Ики ил белә давам етди. Беләҹә, Асија әјаләтинин бүтүн сакинләри — һәм јәһудиләр, һәм дә јунанлар Рәббин сөзүнү ешитди. 11 Аллаһ Булусун әли илә чохлу мөһтәшәм, гејри-ади ишләр ҝөрүрдү.+ 12 Һәтта Булусун бәдәнинә дәјән јајлыгларыны вә өнлүкләрини хәстәләрә ҝәтирирдиләр,+ онлар шәфа тапыр вә ҹинләрдән гуртулурдулар.+ 13 Өлкәни ҝәзиб ҹин гован јәһудиләрдән бәзиләри Исанын ады илә ҹинләри говмаға ҹәһд ҝөстәрирдиләр. Онлар дејирдиләр: «Булусун тәблиғ етдији Исанын адыјла сизә әмр едирәм».+ 14 Бөјүк каһин олан Скева адлы бир јәһудинин једди оғлу да бу ишлә мәшғул олурду. 15 Бир дәфә ҹин онлара белә деди: «Исаны таныјырам,+ Булусла да танышам,+ бәс сиз кимсиниз?» 16 Онда ичинә ҹин ҝирмиш адам онларын үстүнә атылды вә һамысына үстүн ҝәлди. Онлар баш ҝөтүрүб о евдән чылпаг вә јаралы һалда гачдылар. 17 Ефесдә јашајан бүтүн јәһудиләр вә јунанлар бу һадисәдән хәбәр тутду. Онлары горху бүрүдү. Аға Исанын ады исә ҝет-ҝедә уҹалырды. 18 Иман едәнләрдән бир чоху ҝәлиб ҝүнаһларыны бојнуна алыр вә тутдуглары әмәлләри ачыг-ашкар дејирдиләр. 19 Һәтта сеһрбазлыгла мәшғул оланлардан хејли адам китабларыны јығыб һамынын ҝөзү гаршысында јандырды.+ Бу китабларын дәјәрини һесаба вурдулар. Онларын гијмәти әлли мин ҝүмүш пул иди. 20 Беләҹә, Јеһованын сөзү әзәмәтлә јајылыр вә зәфәр чалырды.+ 21 Бу һадисәләрдән сонра Булус Македонија+ вә Ахајјадан кечиб Јерусәлимә+ ҝетмәк гәрарына ҝәлди. О дејирди: «Орадан сонра мүтләг Ромаја+ да ҝетмәлијәм». 22 Беләликлә, о, көмәкчиләриндән икисини: Тимути+ илә Ерасты+ Македонијаја ҝөндәрди. Өзү исә бир мүддәт Асија әјаләтиндә галды. 23 Елә бу вахт бу јола+ ҝөрә бөјүк чахнашма+ дүшдү. 24 Ҝүмүшдән Артемида мәбәдинин һејкәлҹикләрини дүзәлдән Деметри адында бир ҝүмүш устасы сәнәткарлар үчүн јахшы газанҹ јолу ачмышды.+ 25 Деметри бу сәнәткарлары вә бу ишлә мәшғул олан башга адамлары бир јерә јығыб деди: «Сиз јахшы билирсиниз ки, ҝәлиримиз бу ишдән чыхыр. 26 Ҝөрдүјүнүз кими, бу Булус нәинки Ефесдә+, демәк олар, бүтүн Асија әјаләтиндә хејли адамын бејнини долдуруб ки, ҝуја әллә дүзәлдилмиш аллаһлар, әслиндә, аллаһ дејилләр.+ 27 Тәһлүкә јалныз ишимизин пис ад чыхараҹағында дејил. Ән дәһшәтлиси одур ки, ҹамаат бөјүк илаһә Артемиданын мәбәдини сајмајаҹаг, гаршысында бүтүн Асија әјаләтинин, һәтта бүтүн дүнјанын сәҹдә гылдығы илаһәмиз өз әзәмәтини итирәҹәк». 28 Онлар буну ешидәндә бәрк гәзәбләндиләр вә чығырмаға башладылар: «Ефеслиләрин бөјүк Артемидасына ешг олсун!» 29 Шәһәрдә бөјүк һәнҝамә гопду. Ҹамаат театра ҹумду, Булусун јол јолдашлары олан македонијалы Гај илә Аристархы+ да сүрүјүб ора апардылар. 30 Булус ҹамаатын арасына ҝирмәк истәјирди, анҹаг шаҝирдләр гојмадылар. 31 Ојун вә бајрам тәшкилатчыларындан бәзиләри она јахшы мүнасибәт бәсләдикләриндән јанына адам ҝөндәриб јалвардылар ки, театра ҝедиб өзүнү тәһлүкәјә атмасын. 32 Театрда һәрә бир шеј гышгырырды. Ҹамаат бир-биринә гарышмышды, әксәријјәт һеч билмирди нә үчүн јығышыб. 33 Александры ҹамаатын арасындан чәкиб чыхартдылар, јәһудиләр ону габаға итәләдиләр. О, әли илә ишарә едиб өз мүдафиәсинә башламаг истәди. 34 Лакин ҹамаат онун јәһуди олдуғуну баша дүшәндә бир ағыздан бағырмаға башлады вә тәхминән ики саат: «Ефеслиләрин бөјүк Артемидасына ешг олсун!» — дејә гышгырды. 35 Нәһајәт, шәһәр катиби күтләни сакитләшдириб деди: «Еј ефеслиләр! Мәҝәр дүнјада елә бир адам вар ки, Ефесин бөјүк Артемиданын мәбәдинин вә ҝөјдән дүшмүш тәсвирин һимајәдары олдуғуну билмәсин? 36 Мадам ки бунлары сүбут етмәјә еһтијаҹ јохдур, чығыр-бағыр салыб дүшүнмәдән һәрәкәт етмәк сизә јарашмаз. 37 Ҝәтирдијиниз бу адамлар нә мәбәдимизи талајыблар, нә дә илаһәмиз һаггында ҝүлдән ағыр сөз дејибләр. 38 Она ҝөрә дә әҝәр Деметринин+ вә онун сәнәткар јолдашларынын кимдәнсә шикајәти варса, бујурсунлар, бунун үчүн мәһкәмә ҝүнләри, проконсуллар* вар. Гој орада бир-бириләрини иттиһам етсинләр. 39 Јох әҝәр башга бир шикајәтиниз варса, буна рәсми иҹласда бахылмалыдыр. 40 Буну билин ки, әсил тәһлүкә илә үз-үзә дурмушуг. Буҝүнкү һадисәјә ҝөрә бизи гијам галдырмагда иттиһам едә биләрләр, чүнки бу иғтишашы изаһ едәҹәк сәбәбимиз јохдур». 41 О, буну дејиб ҹамааты бурахды.\nҺәвариләрин ишләри 19